Ακτινογραφία κουπονιού Τετάρτης '); });\nSPORT24.GR 02.03.2016 | 07:48\nΔιαβάστε συνοπτικά στατιστικά, ειδήσεις και εκτιμήσεις για τα σημαντικότερα παιχνίδια του κουπονιού της Τετάρτης (2/3). Πηγή: betblog.gr\nΔιαβάστε συνοπτικά στατιστικά, ειδήσεις και εκτιμήσεις για τα σημαντικότερα παιχνίδια του κουπονιού της Τετάρτης.\n----. ΠΑΝΑΧΑΪΚΗ – ΠΑΝΕΛΕΥΣΙΝΙΑΚΟΣ\nΉττα με 0-3 για την Παναχαϊκή στα Τρίκαλα, λογική εξέλιξη αν αναλογιστούμε ότι η αποστολή απαρτιζόταν από μόλις 12 ποδοσφαιριστές. Ο Πανελευσινιακός έχασε με 0-2 από τον Παναιγιάλειο, συμπλήρωσε τρεις σερί ήττες και εξακολουθεί να καταλαμβάνει την τελευταία θέση της βαθμολογίας. Εξάποντο παραμονής είναι το ματς, ουσιαστικά αυτή είναι η τελευταία ευκαιρία του Πανελευσινιακού απέναντι σε μια ομάδα με αμέτρητα προβλήματα, με τον DSuker και τους Young Guns να επιδεικνύουν γρήγορα αντανακλαστικά και να επιλέγουν το διπλό με κάλυψη το Χ (μέση απόδοση 2,67) και το ξερό διπλό στο 2,40 αντίστοιχα, αμφότερα στην Bet365.\n662. ΑΜΚΑΡ ΠΕΡΜ - ΝΤΙΝΑΜΟ ΜΟΣΧΑΣ\nΝοκ-άουτ αναμέτρηση για το κύπελλο Ρωσίας. Η Άμκαρ διατηρεί απόσταση τεσσάρων βαθμών από την επικίνδυνη ζώνη, διαφορά η οποία σίγουρα δεν μπορεί να θεωρηθεί ασφαλείας, αν βελτιώσει την παραγωγικότητά της (δεύτερη χειρότερη επίθεση της κατηγορίας) δεν θα κινδυνέψει. Η Ντιναμό πραγματοποιεί κάκιστη πορεία στο πρωτάθλημα, είναι ισόβαθμη με την προσεχή αντίπαλό της και το κύπελλο είναι η μοναδική της ευκαιρία για κάποια διάκριση φέτος. Πολλά τα πήγαινε-έλα στους φιλοξενούμενους κατά τη διακοπή (ξεχωρίζουν οι αποχωρήσεις του Κοκόριν και του Ζιρκόφ), άργησαν να ενσωματωθούν τα νέα αποκτήματα. Σχεδόν στη μέση τα σετ, συμφωνούμε πως η αναμέτρηση είναι πολύ ισορροπημένη και πως αναμένεται να κριθεί στις λεπτομέρειες, γι αυτό και θα απέχουμε.\n654. ΔΟΞΑ ΚΑΤΩΚΟΠΙΑΣ - ΠΑΦΟΣ FC\nΕνδιαφερόμενες και οι δυο, η Δόξα (7-9-9) θα προσπαθήσει για τη νίκη ώστε να εξαντλήσει τις πιθανότητες της για την πρώτη εξάδα, ενώ η Πάφος (5-9-11) θέλει τους βαθμούς για να απομακρυνθεί περισσότερο από την τελευταία θέση του δεύτερου ομίλου. Δύσκολη αναμέτρηση, αν έπρεπε αναγκαστικά να ποντάρουμε κάτι θα επιλέγαμε τοgoal/goal.\n653. ΑΠΟΛΛΩΝ ΛΕΜΕΣΟΥ – ΑΠΟΕΛ\nΑπό νίκη σε νίκη ο ΑΠΟΕΛ (19-2-4), οκτώ συνεχόμενες μετράει πια, θέλει να παραμείνει στη κορυφή μετά την ολοκλήρωση της κανονικής διάρκειας. Ο Απόλλωνας δέχτηκε γερό χαστούκι από την ΑΕΚ, εκεί που όλα έδειχναν πως φορμαρίστηκε, και θέλει να ξεπλύνει την ντροπή με νίκη απέναντι στον ΑΠΟΕΛ. Δύσκολο ματς για πρόβλεψη, ίσως προκύψει κάτι ενδιαφέρον στοlive.\n655. ΕΘΝΙΚΟΣ ΑΧΝΑΣ - ΝΕΑ ΣΑΛΑΜΙΝΑ\nΠερίοδο ντεφορμαρίσματος διανύουν οι δυο ομάδες ωστόσο χρειάζονται τους βαθμούς για δικούς τους λόγους. Ο Εθνικός (5-8-12) θα κοιτάξει πρωτίστως να μη χάσει και ανάλογα από το αποτέλεσμα του άλλου αγώνα μπορεί να πάρει τα κατάλληλα ρίσκα στο τέλος. Η Σαλαμίνα (8-8-9) δεν μπορεί να γνωρίζει τι αποτέλεσμα της αρκεί γι’ αυτό θα παίξει μόνο για τη νίκη. Περιμένουμε συντηρητικό ξεκίνημα από τους δυο, με το Χ ημίχρονο να είναι καλή περίπτωση. Περισσότερο ενδιαφέρον στοlive.\n652. ΑΝΟΡΘΩΣΙΣ - ΕΝ. Ν. ΠΑΡΑΛΙΜΝΙΟΥ\nΕνδιαφερόμενοι και οι δυο μόνο για το τρίποντο, η Ανόρθωση (14-7-4) έχασε έδαφος με τα τελευταία ανεπιτυχή αποτελέσματα και χρειάζεται άμεσα να επιστρέψει στις νίκες, ενώ το Παραλίμνι θα επιδιώξει να κερδίσει και να εξαντλήσει τις μαθηματικές του ελπίδες για σωτηρία. Ενδιαφέρουσα αναμέτρηση γιαliveκαθώς μπορεί να χρειαστεί να ποντάρουμε δυνατά σεlate goal.\n656. ΕΡΜΗΣ ΑΡΑΔΙΠΠΟΥ - AEK ΛΑΡΝΑΚΑΣ\nΒίοι αντίθετοι για τις δυο ομάδες, η ΑΕΚ Λάρνακας (18-4-3) τα πάει εξαιρετικά και προέρχεται από εντυπωσιακή νίκη, ενώ ο Ερμής απογοητεύει και μετράει τρεις σερί ήττες. Το διπλό έχει τον πρώτο λόγο αλλά το 1,50 δεν μας κάνει αίσθηση, μιας και οι γηπεδούχοι κυριολεκτικά καίγονται για βαθμούς.\n----. ΑΓΙΑ ΝΑΠΑ – ΑΡΗΣ ΛΕΜΕΣΟΥ\nΜονόπλευρο το κίνητρο στον αγώνα, η Αγία Νάπα (0-6-19) είναι αδιάφορη και παίζει τον τελευταίο της αγώνα στην Α’ κατηγορία, ενώ ο Άρης (7-7-11) χρειάζεται το τρίποντο για να αυξήσει τη διαφορά από την τελευταία θέση του ομίλου. Το διπλό δεν σπάει και το βρίσκουμε σε εποχιακές αποδόσεις (1,14), κατάλληλο γιαbankerγια όποιον αρέσκεται σε τέτοιου είδους πονταρίσματα.\n666. ΓΑΛΑΤΑΣΑΡΑΪ – ΑΚΙΣΑΣΠΟΡ\nΕπαναληπτικός για τα προημιτελικά του κυπέλλου Τουρκίας, μετράει το εκτός έδρας γκολ. Μπορεί η Γαλατά να έχει τον πρώτο λόγο χάρη στη νίκη με 2-1 στο πρώτο ματς, ωστόσο η συνολική της παρουσία τον τελευταίο καιρό είναι κάκιστη, μετράει 1-1-3 στα πιο πρόσφατα πέντε εντός και εκτός συνόρων, με το μοναδικό της τρίποντο να είναι εκείνο απέναντι στους 9 παίχτες της Τραμπζονσπόρ και τον κόουτς Ντενιζλί να βρίσκεται στα πρόθυρα της παραίτησης. Η Ακισαρσπόρ μπορεί να έρχεται από ήττα (1-3 από τη Γκεντσλέρ), ωστόσο πραγματοποιεί εξαιρετική χρονιά, καθώς βρίσκεται στην έκτη θέση της κατάταξης, θα αγωνιστεί χωρίς άγχος και θα προσπαθήσει να κάνει την ανατροπή. Προσφέρεται για κόντρα η Γαλατά, δεν θα κακίσουμε όσους πάνε στο Χ2, ωστόσο οι σημαντικές επιστροφές των Σνάιντερ και Ποντόλσκι αλλά και το γεγονός ότι το κύπελλο είναι ο τελευταίος στόχος των γηπεδούχων, θα μας κρατήσουν μακριά από την κόντρα του φαβορί.\n669. ΜΠΙΛΕΦΕΛΝΤ – ΦΡΑΪΜΠΟΥΡΓΚ\nΗ Αρμίνια (2-7-2 εντός) έχασε από τη Χαϊντενχάιμ με 3-2, το πρώτο ημίχρονο ήταν αρκετά ήρεμο και χωρίς πολλές φάσεις, όμως στο δεύτερο μέρος ο ρυθμός άλλαξε και έδειξε ότι δεν μπορούσε να τον διαχειριστεί και έχασε σχετικά εύκολα, ειδικά μετά το 64’ (με 3-1 το σκορ) που έμεινε με δέκα παίκτες. Η Φράιμπουργκ (5-3-3 εκτός) κέρδισε με 2-0 την Καϊζερσλάουτερν και ντούμπλαρε τις νίκες της, έδειξε να αφήνει πίσω της το ντεφορμάρισμα που πέρασε μετά τη χειμερινή διακοπή. Το -0,25 είναι δίκαιο line, αν η γραμμή ήταν στο 0:0 έστω στο 1,75 θα το ποντάραμε.\n668. ΛΕΙΨΙΑ – ΧΑΪΝΤΕΝΧΑΪΜ\nΗ Λειψία (7-2-2 εντός) κέρδισε εκτός έδρας με 0-1 την Πάντερμπορν με καλή εμφάνιση και παραμένει στο +6 από τη δεύτερη Φράιμπουργκ. Είναι δεδομένα η καλύτερη ομάδα της κατηγορίας και στην έδρα της καμία ομάδα δεν μπορεί να της κλέψει βαθμό αν είναι εκείνη σε καλή μέρα. Η Χαϊντενχάιμ (3-5-3 εκτός) μετά από δύο σερί ισοπαλίες κέρδισε με 3-2 την Αρμίνια. Ήρεμο πρώτο ημίχρονο (0-0), άλλο ματς στην επανάληψη και φάνηκε ότι ο έντονος ρυθμός τη βόλεψε και μέχρι το 62’ ήταν μπροστά με 3-1, στο 64’ η αντίπαλος της έμεινε με δέκα παίκτες και μετά η δουλειά της ήταν εύκολη. Το -1 της Λειψίας είναι δίκαιο, μόνο μετά την έναρξη μπορούμε να σκεφτούμε κάποιο ποντάρισμα.\n670. ΦΣΒ ΦΡΑΝΚΦΟΥΡΤΗΣ – ΝΤΟΥΙΣΜΠΟΥΡΓΚ\nΗ ΦΣΒ Φρανκφούρτης (3-0-8 εντός) μετά τη νίκη με 1-3 επί της Σαν Πάουλι έμεινε στο 1-1 με την Μπραουνσβάιγκ σε ένα μοιρασμένο ματς, δίκαιο αποτέλεσμα. Η Ντούισμπουργκ (0-2-9 εκτός) παραμένει στην τελευταία θέση με -11 από τη σωτηρία. Στο τελευταίο έχασε με 0-2 από τη Σαν Πάουλι, πλέον όλοι ξέρουν ότι έχει ελάχιστες ελπίδες σωτηρίας. Στο 2,20 ο άσος, αν ήταν λίγο καλύτερη εντός η ΦΣΒ θα ήταν επιλογή μας, τώρα μένει απλά ως σκέψη.\n681. ΒΙΚΤΟΡΙΑ ΠΛΖΕΝ - ΣΙΓΚΜΑ ΟΛΟΜΟΥΤΣ\nΜατς για τα προημιτελικά του κυπέλλου Τσεχίας, διπλοί αγώνες, μετράει το εκτός έδρας γκολ. Με 3/3 νίκες έχει επιστρέψει η Πλζεν από τη διακοπή, εξακολουθεί έτσι να προηγείται με έξι βαθμούς από τους διώκτες της, μπροστά στο κοινό της είναι σχεδόν αλάνθαστη (8-1-0 εντός, στα 7/9 έβαλε πάνω από ένα τέρμα). Η Σίγκμα Όλομουτς βρίσκεται εντός της επικίνδυνης ζώνης, μετράει 0-1-2 εντός του 2016, ενώ ηττήθηκε στις 6/7 πιο πρόσφατες εξόδους της (1-2-6 συνολικά εκτός). Οι δυο ομάδες συναντήθηκαν εκ νέου την Κυριακή, με την Πλζεν να περνάει από την έδρα της Σίγκμα Όλομουτς με 1-0, έστω και αν δεν έπιασε καλή απόδοση, τώρα θεωρούμε ότι το έργο της θα είναι πιο εύκολο μπροστά στο κοινό της, αλλά με τον άσο στα επίπεδα του 1,20 δεν υπάρχει λόγος να μπλέξουμε.\n679. ΝΙΕΤΣΙΕΤΖΑ - ΛΕΓΚΙΑ ΒΑΡΣΟΒΙΑΣ\nΗ Νιετσιέτζα (4-4-4 εντός) σε ένα μέτριο ματς έμεινε στο 1-1 με την Πογκόν εκτός έδρας, δίκαιο αποτέλεσμα, πάλεψε αρκετά με την αντίπαλο της και πήρε δίκαια το βαθμό. Η Λέγκια (7-3-1 εκτός) έχει βρει τοπ φόρμα και έχει κάνει το τρία στα τρία στο 2016 με το εύκολο 2-0 επί της Ρουχ. Πάτησε κορυφή και πλέον θέλει να μείνει εκεί, κάτι που είναι αποκλειστικά στα δικά της πόδια. Το διπλό στο 1,75 έχει οριακή αξία στον Stoiximan και αποτελεί επιλογή των Young Guns.\n680. ΡΟΥΧ ΧΟΡΖΟΦ – ΚΡΑΚΟΒΙΑ\nH Ρουχ Χορζόφ (6-2-4 εντός) δεν κατάφερε να πάρει τίποτα από το ματς με τη Λέγκια και έχασε με 0-2 εύκολα, ήττα εντός προγράμματος από την πρωτοπόρο. Πάλεψε βέβαια το ματς, αλλά η αγωνιστική ανωτερότητα της αντιπάλου ήταν φανερή. Η Κρακόβια (4-4-3 εκτός) έχασε από τη Ζάγκλεμπιε με 1-2 με αρκετά μέτρια εμφάνιση, ειδικά από τη μέση και μπροστά. Ο τεχνικός της τα έβαλε και με τον διαιτητή που θεωρεί ότι έκανε πολλά λάθη. Δύσκολο ματς, δεν θα μπλέξουμε.\n688. ΡΑΠΙΝΤ ΒΙΕΝΝΗΣ – ΜΑΤΕΡΣΜΠΟΥΡΓΚ\nΈδειξε μεγάλα ψυχικά αποθέματα η Ραπίντ στην εντός έδρας αναμέτρηση με τη Γκρόντιγκ, παρόλο που βρέθηκε με την πλάτη στον τοίχο (1-2 στο 85’), γύρισε το ματς, σκοράροντας το γκολ της νίκης στις καθυστερήσεις και διατήρησε έτσι τη θέση της στην κορυφή της βαθμολογίας (ισοβαθμεί με τη Σάλτσμπουργκ). Μετράει τέσσερις σερί νίκες στο πρωτάθλημα και πέντε συνεχόμενες μπροστά στο κοινό της (9-0-3 εντός, 11/12 over 2,5, 8/12 GG). Η Μάτερσμπουργκ σημείωσε την τρίτη ισοπαλία της στα τέσσερα ματς που έδωσε μετά τη διακοπή (1-3-0, 3/4 over 2,5, 4/4 GG) καθώς έμεινε στο 1-1 με τη ΒΑΚ Πέλετς, είναι αήττητη στις πιο πρόσφατες τέσσερις εξόδους της (1-3-0) ενώ έχει βρει δίχτυα σε όλα, πλην ενός, τα εκτός έδρας παιχνίδια της (3-4-5 εκτός, 8/12 over 2,5, 10/12 GG). Αντί να ασχοληθούμε με σημείο καλύτερα να πάμε στα πολλά τέρματα, επιλογές το GG στο 1,80 ή το συνδυαστικό GG & over 2,5 στο 2,10 του Stoiximan.\n687. ΓΚΡΟΝΤΙΓΚ – ΡΙΝΤ\nΚρίσιμο ματς στην ουρά της βαθμολογίας, η Γκρόντιγκ (5-4-3 εντός) είναι χωρίς τρίποντο μετά τη διακοπή (0-1-3), ενώ δεν έχει κερδίσει και κανένα από τα τελευταία τέσσερα στην έδρα της (0-2-2), η Ριντ (1-4-7 εκτός) έχασε αήττητο σερί τεσσάρων αγωνιστικών (2-2-0) με την ήττα στο γήπεδό της από τη Στουρμ, στις τελευταίες δυο εξόδους της έμεινε στο Χ απέναντι σε ομάδες του βεληνεκούς της (Μάτερσμπουργκ και Αντμίρα). Καλά ζυγισμένα τα σετ, εξαιρετικά αμφίρροπη η αναμέτρηση στα μάτια μας, δεν θα μπλέξουμε.\n689. ΤΡΕΝΚΒΑΛΝΤΕΡ ΑΝΤ. - ΑΟΥΣΤΡΙΑ ΒΙΕΝΝΗΣ\nΔεν αποτελεί πια έκπληξη η πορεία της Αντμίρα, με το 2-1 στην έδρα της Άλταχ αποσπάστηκε 10 βαθμούς από την τελευταία θέση, είναι πια πολύ κοντά στην εξασφάλιση της παραμονής. Είναι μακράν η ομάδα με τις περισσότερες ισοπαλίες στο πρωτάθλημα (10 σε 24 αγωνιστικές) και μπροστά στο κοινό της μετράει 4-5-3. Η Αούστρια έχασε με 1-4 από τη Σάλτσμπουργκ, η διαφορά της από την πρώτη θέση πήγε στους επτά βαθμούς και τα όνειρα για τίτλο φαίνεται να σβήνουν οριστικά. Έχει μόλις μια νίκη μετά τη διακοπή (1-1-2), ενώ έχει ηττηθεί και στις τρεις από τις πιο πρόσφατες τέσσερις εξόδους της (1-0-3). Υπάρχουν τα συστατικά για να σκεφτούμε την κόντρα των φιλοξενούμενων, ωστόσο οι τιμές παραείναι υποψιασμένες, τα σετ είναι μοιρασμένα στην μέση ακριβώς και δεν μας αφήνουν περιθώρια περαιτέρω ενασχόλησης.\n674. ΣΚΙΒΕ – ΜΠΡΟΝΤΜΠΙ\nΝοκ-άουτ αναμέτρηση για τη φάση των «8» του κυπέλλου Δανίας. Στη δεύτερη κατηγορία αγωνίζεται η Σκίβε, βρίσκεται στην προτελευταία θέση της κατάταξης, αν και έχει απόσταση 10 βαθμών από την τελευταία που οδηγεί σε υποβιβασμό. Το πιο πρόσφατο παιχνίδι της ήταν στα τέλη του Νοέμβρη, αμφίβολο σε τι κατάσταση θα επιστρέψει από την τόσο μεγάλη αγωνιστική απραξία. Η Μπρόντμπι στην επανέναρξη του πρωταθλήματος επικράτησε με 1-0 της Χόμπρο, το κύπελλο αποτελεί βασική της προτεραιότητα γι αυτό και αναμένεται να παρατάξει την καλύτερη δυνατή ενδεκάδα. Υπάρχει διαφορά δυναμικότητας μεταξύ των δυο ομάδων, σε καμία περίπτωση όμως δεν αξίζει το 1,40 του διπλού, καθώς η πρόκληση είναι μεγάλη για τους νεαρούς παίχτες της Σκίβε, οι οποίοι αναμένεται να αγωνιστούν με περίσσιο πάθος προκειμένου να κάνουν την έκπληξη.\n693. ΠΑΟΚ – ΟΛΥΜΠΙΑΚΟΣ\nΑνεβασμένος μετά την ισοπαλία στη Λεωφόρο και την άνετη επικράτηση επί του Αστέρα Τρίπολης ο ΠΑΟΚ, είναι αποφασισμένος να τα δώσει όλα ώστε να βρεθεί στον τελικό του κυπέλλου, κάμπτοντας την αντίσταση του Ολυμπιακού. Οι «ερυθρόλευκοι» δίνουν την πρώτη τους παράσταση ως πρωταθλητές για τη σεζόν 2015-16, αφού μόλις την Κυριακή το μεσημέρι εξασφάλισαν το 43πρωτάθλημα της ιστορίας τους. Πολύ μεγάλο ματς στην Τούμπα, με τους προπονητές των δύο ομάδων να ρίχνουν το βάρος στην άμυνα, καθώς αυτή είναι που δίνει την πρόκριση σε νοκ-άουτ παιχνίδια. Μάχη τακτικής αναμένουμε από Ιγκόρ Τούντορ και Μάρκο Σίλβα, με το συνδυασμόNGκαιunder2,5 να αποτελεί επιλογή σε απόδοση 2,02 στον Stoiximan. Διαβάστε περισσότερα εδώ.\n690. ΑΑΛΕΝ – ΜΑΓΔΕΜΒΟΥΡΓΟ\nΗ Άαλεν (5-6-2 εντός) επέστρεψε στις ήττες μετά το 3-0 επί της Κότμπους με 1-0 από το Κίελο, ήταν κακή για ακόμα ένα εκτός έδρας ματς και έχασε εύκολα ουσιαστικά αφού δεν απείλησε καθόλου. Το Μαγδεμβούργο (2-7-5 εκτός) κέρδισε τους Κίκερς με 2-1, η δυνατή της έδρα την βοήθησε και θέλει να χτίσει πάνω σε αυτή τη νίκη. Δίκαιο το DNB έχει αρκετή ισοπαλία το ματς.\n691. ΚΟΤΜΠΟΥΣ – ΑΟΥΕ\nΗ Κότμπους (2-5-6 εντός) συμπλήρωσε τρεις συνεχόμενες ήττες με το 0-1 από τη Χάνσα, είχε την κατοχή και άσκησε κάποια πίεση αφού η αντίπαλος της είχε προηγηθεί νωρίς, αλλά δεν κατάφερε να κάνει κάτι παραπάνω. Η Άουε (6-3-4 εκτός) έμεινε στο 2-2 με την Έρφουρτ εντός έδρας, ενώ ήταν καλύτερη στη μεγαλύτερη διάρκεια του αγώνα. Η επιθετική εικόνα της γηπεδούχου δείχνει ότι η Άουε πολύ δύσκολα να χάσει, αλλά το 0:0 δεν έχει ιδιαίτερη αξία.\n695. ΛΟΥΚΕΡΝΗ – ΛΟΥΓΚΑΝΟ\nΝοκ-άουτ ημιτελικός για το κύπελλο Ελβετίας. Από το κακό στο χειρότερο πηγαίνει η Λουκέρνη, συμπλήρωσε τέσσερις σερί ήττες στο πρωτάθλημα μετά την επανέναρξη, βλέπει τη διαφορά της να μειώνεται από τις ομάδες της ουράς. Μια από αυτές είναι και η Λουγκάνο (+1 από τη γραμμή), η οποία μετράει 0-2-2 εντός του 2016 (3/4 GG & over 2,5), ενθαρρυντικά πάντως τα τελευταία δείγματα τόσο στο 0-0 με τη Ζυρίχη όσο και στο 3-3 με τη Σεν Γκάλεν. Κάκιστη, κυρίως αμυντικά, στις εξόδους της η Λουγκάνο (1-3-7 εκτός, 8/11 over 2,5, 8/11 GG, 29 τέρματα παθητικό σε αυτά), δεν πείθει η Λουκέρνη ότι μπορεί να το εκμεταλλευτεί, προς αποφυγή του 1,60 του άσου, δεν θα αδικήσουμε όσους επιλέξουν να κάνουν παιχνίδι με τα γκολ.\n1729. ΣΟΣΟ – ΝΑΝΤ\nΝοκ-άουτ αναμετρήσεις για το κύπελλο Γαλλίας. Η μοναδική εκπρόσωπος της δεύτερης κατηγορίας είναι η Σοσό, βρίσκεται πάντως μπλεγμένη σε περιπέτειες, αφού καταλαμβάνει τη 18η θέση της βαθμολογίας, ευρισκόμενη εντός της επικίνδυνης ζώνης. Έρχεται από τρεις σερί ισοπαλίες, ενώ αγνοεί τη νίκη στο πρωτάθλημα στα πιο πρόσφατα εννέα παιχνίδια της (0-3-6). Η Ναντ έμεινε στο 0-0 την Κυριακή με αντίπαλο τη Μονακό, τρέχει αήττητο σερί 16 αγώνων σε πρωτάθλημα και κύπελλο (7-9-0) και από τη στιγμή που είναι άνετη στο πρωτάθλημα, βλέπει το θεσμό ως μια καλή ευκαιρία για διάκριση. Ανώτεροι ποιοτικά οι φιλοξενούμενοι, το 2,20 του διπλού πάντως δεν είναι και καμία μεγάλη ευκαιρία καθώς η Σοσό παλεύει τα παιχνίδια της, ενώ και η Ναντ έχει συχνά δυσκολίες στο γκολ. Προτιμότερη επιλογή τα σκορ 0-1/0-2/1-2 με κάλυψη το 1-1,μιας και δεν μπορεί να αποκλειστεί το ενδεχόμενο το ματς να πάει στην παράταση (στο έξτρα μισάωρο πέτυχε τις 2/3 προκρίσεις της ως τώρα η Ναντ).\n1730. ΛΟΡΙΑΝ – ΓΚΑΖΕΛΕΚ\nΑπό δυο συνεχόμενες νίκες στο πρωτάθλημα έρχεται η Λοριάν, απέκτησε μαξιλαράκι εννέα πόντων από την επικίνδυνη ζώνη και μπορεί να αφοσιωθεί στο κύπελλο που αποτελεί στόχο από την αρχή της χρονιάς. Το παιχνίδι της Γκαζελέκ με τη Μαρσέιγ αναβλήθηκε την Κυριακή λόγω κακών καιρικών συνθηκών, πηγαίνει έτσι ξεκούραστη στον προημιτελικό, ωστόσο από τη στιγμή που δίνει τη μάχη της παραμονής στο πρωτάθλημα, δεν γνωρίζουμε το κατά πόσο θα παρουσιαστεί 100% συγκεντρωμένη. Βγάζει κόπωση το τελευταίο δίμηνο, οι μοναδικές της νίκες στα πιο πρόσφατα 11 (3-4-4) ήρθαν πάντως στο κύπελλο. Μεγάλη ευκαιρία έχει μπροστά της η Λοριάν προκειμένου να βρεθεί στα ημιτελικά, θα βρει απέναντί της μια ομάδα που έχει και άλλες σκοτούρες στο κεφάλι της, πτωτική η πορεία του άσου, αυτή την ώρα βρίσκεται στο 1,83 στον Stoiximan, οριακά αποδεκτή κατά τη γνώμη μας αυτή η τιμή.\n699. ΚΙΚΕΡΣ ΣΤΟΥΤΓΑΡΔΗΣ – ΒΕΧΕΝ\nΟι Κίκερς της Στουτγκάρδης (3-5-5 εντός) έχασαν στο Μαγδεμβούργο με 2-1, δίκαιη ήττα, μπήκαν πολύ άσχημα στο ματς, στην επανάληψη ήταν βελτιωμένοι αλλά όχι τόσο για να καταφέρουν να πάρουν αποτέλεσμα. Η Βέχεν (1-6-7 εκτός) δεν βρίσκεται σε καλή κατάσταση και το απέδειξε και εντός έδρας (ήταν αήττητη) με το 0-2 από την Όσναμπρικ. Για πρώτη φορά φέτος έδειξε στο σπίτι της να μην έχει καλή αμυντική λειτουργία και ηττήθηκε δίκαια. Λείπει ο επιθετικός Σνέλμπαχερ (21 συμ./6 γκολ). Δίκαιο το σετ, πάμε στο επόμενο.\n700. ΜΑΪΝΤΖ (ΕΡ.) – ΕΡΦΟΥΡΤ\nΗ Β’ ομάδα της Μάιντζ (5-7-2 εντός) έχασε από τη Βίρτσμπουργκ με 0-1 παίζοντας αρκετά μέτρια, ειδικά επιθετικά που έγινε πολύ λίγες στιγμές απειλητική για την αντίπαλο της. Δίκαιη ήττα που της δυσκόλεψε ακόμα παραπάνω την πορεία για τα πλέι-οφ που είναι τρομερά δύσκολη. Λείπει ο σημαντικός χαφ Κλέμεντ (12 συμ./5 γκολ). Η Έρφουρτ (1-5-7 εκτός) έπαιξε αρκετά καλά για το επίπεδο της απέναντι στην ανώτερη Άουε και κέρδιζε με 1-2, αλλά η ποιότητα της αντιπάλου την άφησε μόνο με τον βαθμό. Ο άσος στο 1,80 είναι πολύ χαμηλά, θα έπρεπε να είναι πάνω από το 2,00, αλλά δεν μπορούμε να εμπιστευτούμε την Έρφουρτ εκτός έδρας.\n702. ΤΑΡΓΚΟ ΜΟΥΡΕΣ – ΚΛΟΥΖ\nΜατς για τα ημιτελικά του κυπέλλου Ρουμανίας, διπλά παιχνίδια, μετράει το εκτός έδρας γκολ. Έστω και την ύστατη ώρα, η Τάργκου Μούρες κατάφερε να πλασαριστεί στην πρώτη εξάδα της βαθμολογίας και θα συνεχίσει στα πλέι-οφ διεκδικώντας ένα ευρωπαϊκό εισιτήριο, στο τελευταίο παιχνίδι της επικράτησε δίκαια, αν και δύσκολα, με 1-0 της Μποτοσάνι. Η Κλουζ ήξερε εδώ και καιρό ότι θα συμμετάσχει στα πλέι-άουτ, έχει πάντως καλή βαθμολογική συγκομιδή και δεν πρόκειται να κινδυνέψει, μετράει 2-1-0 μετά τη διακοπή, υπάρχει πάντως κίνδυνος να τιμωρηθεί με αφαίρεση τεσσάρων βαθμών λόγω οικονομικών ατασθαλιών. Πολλές ισοπαλίες έχει ως τώρα η Τάργκου Μούρες στην έδρα της (4-8-1 εντός), γι αυτό και δεν μας ικανοποιούν οι αποδόσεις φαβορί στον άσο, η Κλουζ δείχνει σε καλή κατάσταση και έχει τη δυνατότητα να μην φύγει ηττημένη από τον πρώτο ημιτελικό.\n705. ΓΚΛΑΝΤΜΠΑΧ – ΣΤΟΥΤΓΑΡΔΗ\nΤην έξοδο στο Τσάμπιονς Λιγκ διεκδικεί η Γκλάντμπαχ, ωστόσο η κάκιστη ανασταλτική της λειτουργία αποτελεί τροχοπέδη στην προσπάθεια των «πουλαριών». Το αήττητο σερί οκτώ αγώνων της Στουτγάρδης έλαβε άδοξα τέλος το Σάββατο κόντρα στο Αννόβερο, ωστόσο εξακολουθεί να διατηρεί μία απόσταση ασφαλείας από την επικίνδυνη ζώνη, αλλά θα πρέπει και αυτή να βελτιώσει την αμυντική της λειτουργία. Αρέσκονται στο επιθετικό και γρήγορο ποδόσφαιρο οι δύο ομάδες, με τα πολλά γκολ να αποτελούν τη μοναδική λύση στο ματς. Σε απόδοση 2,05 προσφέρει ηBet365τοover 3,5. Διαβάστε περισσότερα εδώ.\n711. ΧΟΦΕΝΧΑΪΜ – ΑΟΥΓΚΣΜΠΟΥΡΓΚ\nΈνα από τα τελευταία της χαρτιά καλείται να παίξει στην προσεχή αναμέτρηση η «Χόφε», η οποία μετά την αλλαγή στην τεχνική της ηγεσία παρουσιάζεται σαφώς βελτιωμένη και ειδικά επιθετικά, ενώ είναι γεγονός πως η ψυχολογία των παικτών έχει αλλάξει προς το καλύτερο. Σίγουρα η Άουγκσμπουργκ δεν πρόκειται να χάσει με κάτω τα χέρια, πόσο μάλλον όταν η απόσταση από την επικίνδυνη ζώνη μόνο ασφαλείας δε θεωρείται. Τη δεδομένη χρονική στιγμή όμως το «πρέπει» των γηπεδούχων είναι μεγαλύτερο καθώς αν δεν κερδίσουν θα βρίσκονται ένα βήμα πιο κοντά στον υποβιβασμό. Θεωρούμε πως με όπλο την έδρα αλλά και την προϊστορία (5-2-0 εντός, 8-3-3 συνολικά) θα διατηρήσουν ζωντανές τις ελπίδες τους για παραμονή στην Μπουντεσλίγκα, ενδεχόμενο που πληρώνει 2,30 στον Stoiximan. Διαβάστε περισσότερα εδώ.\n708. ΝΤΑΡΜΑΣΤΑΝΤ – ΝΤΟΡΤΜΟΥΝΤ\nΑλλαγή ρότας στη Ντάρμσταντ, αφού από τα πολλάunder2,5 περάσαμε σταover2,5, με το ρυθμό των αγώνων της να επηρεάζεται σαφώς από το στυλ του εκάστοτε αντιπάλου. Ομάδα που αρέσκεται στο γρήγορο και επιθετικό ποδόσφαιρο είναι η αήττητη στο 2016 Ντόρτμουντ, η οποία θα προσπαθήσει να δώσει συνέχεια στο εντυπωσιακό της σερί, φεύγοντας με το διπλό από μία έδρα που μόνο με φρούριο δε μοιάζει. Θέλουν τους βαθμούς οι γηπεδούχοι για τη μάχη της παραμονής, όμως μάλλον θα πρέπει να τους αναζητήσουν αλλού, καθώς οι Βεστφαλοί ακόμα και όταν δεν παίζουν καλά, παίρνουν το επιθυμητό αποτέλεσμα. Σε απόδοση 2,05 προσφέρει το συνδυασμό διπλού καιover2,5 ο Stoiximan. Διαβάστε περισσότερα εδώ.\n707. ΜΠΑΓΕΡΝ – ΜΑΪΝΤΖ\nΤα λόγια είναι περιττά για τη συγκεκριμένη αναμέτρηση με τη Μπάγερν Μονάχου να αποτελεί το απόλυτο φαβορί απέναντι στην ανεβασμένη Μάιντζ. Οι Βαυαροί (11-0-0, 8/11 over 2,5) στο τελευταίο τους παιχνίδι πέρασαν σχετικά εύκολα από την έδρα της Βόλφσμπουργκ επικρατώντας 0-2, ακολουθεί το «die klassiker» κόντρα στη Ντόρτμουντ. Άμεση η επιστροφή στις νίκες για τη Μάιντζ (4-2-5, 6/11 over 2,5) η οποία επικράτησε 3-1 της Λεβερκούζεν σκαρφαλώνοντας έτσι στη 5η θέση του βαθμολογικού πίνακα. Όπως έγραψε και ο Betol στο… Bet-all στέκει αρκετά η κόντρα των βαυαρών όσον αφορά τα ασιατικά χάντικαπ, μην ξεχνάμε πως για την ομάδα του Πεπ ακολουθεί το μεγάλο ντέρμπι κόντρα στη Ντόρτμουντ.\n706. ΛΕΒΕΡΚΟΥΖΕΝ - ΒΕΡΝΤΕΡ ΒΡΕΜΗΣ\nΞεκάθαρο φαβορί για τη νίκη η Λεβερκούζεν η οποία αντιμετωπίζει μια από τις πιο ντεφορμέ ομάδες του πρωταθλήματος. Η ομάδα του Σμιντ θέλει να επιστρέψει και πάλι στις νίκες και σίγουρα απέναντι σε έναν τόσο υποδεέστερο αντίπαλο μπορεί να το πετύχει, στο 1,825 ο ασιατικός άσος -1 της Bet365 αποτελεί επιλογή. Διαβάστε περισσότερα εδώ.\n709. ΣΑΛΚΕ – ΑΜΒΟΥΡΓΟ\nΑρκετά «ρηχές» οι πρόσφατες εμφανίσεις της Σάλκε η οποία μετά από καιρό βρίσκεται εκτός εξάδας γεγονός το οποίο έχει φέρει αρκετό άγχος στο σύνολο του Μπράιτενραϊτερ. Από την άλλη το Αμβούργο μακριά από την έδρα τους εμφανίζεται αρκετά πιο βελτιωμένο και παίρνει αποτελέσματα με σχετική… άνεση. Αρκετά προκλητικές οι αποδόσεις των φιλοξενούμενους με τον Betolνα τους στηρίζει και να επιλέγει το ασιατικό διπλό +0,5 (Χ2) στην απόδοση 2,05 τηςBet365. Διαβάστε περισσότερα εδώ.\n710. ΧΕΡΤΑ - ΑΪΝΤΡΑΧΤ ΦΡ.\nΣε τροχιά Τσάμπιονς Λιγκ βρίσκεται η Χέρτα, η οποία επέστρεψε με εμφατικό τρόπο στις νίκες και χάρις στην εξαιρετική ανασταλτική της λειτουργία παραμένει στην τρίτη θέση και διατηρεί ζωντανό το όνειρο της συμμετοχής στους ομίλους της κορυφαίας διασυλλογικής διοργάνωσης. Σε κατάσταση εκτάκτου ανάγκης η Άιντραχτ, χωρίς τρίποντο εδώ και πέντε αγωνιστικές, με σημαντικό πρόβλημα στη δημιουργία φάσεων και πλέον ο υποβιβασμός της χτυπάει όλο και πιο δυνατά την πόρτα. Χρυσή ευκαιρία για τους Βερολινέζους να κάνουν ακόμα ένα βήμα προς τα «αστέρια», με τον -0,5 ασιατικό άσο να αποτελεί επιλογή σε απόδοση 1,90 στηνBet365. Διαβάστε περισσότερα εδώ.\n716. ΡΙΟ ΑΒΕ – ΜΠΡΑΓΚΑ\nΕπαναληπτικός για τα ημιτελικά του κυπέλλου Πορτογαλίας, μετράει το εκτός έδρας γκολ. Η Μπράγκα έχει τον πρώτο λόγο, χάρη στη νίκη με 1-0 που πήρε στο σπίτι της. Από εκείνο το ματς και μετά μετράει 3-3-0 σε πρωτάθλημα και Γιουρόπα Λιγκ (τα τρία πιο πρόσφατα Χ), παρά το γεμάτο πρόγραμμα ανταποκρίνεται μια χαρά για την ώρα. Η Ρίο Άβε αποτελεί μια από τις ευχάριστες εκπλήξεις της φετινής σεζόν, βρίσκεται στην πέμπτη θέση της βαθμολογίας στο πρωτάθλημα και διεκδικεί την πρόκριση για τον τελικό του κυπέλλου, έχει μείνει αήττητη έπειτα από τον πρώτο ημιτελικό (2-2-0). Αμφίρροπο ματς προμηνύεται, σφιχτά τα σετ, καλά διαβασμένα κατά τη γνώμη μας, δεν θα πάρουμε θέση αφού μας φαίνεται ότι είναι εξαιρετικά απρόβλεπτο και πως θα κριθεί στις λεπτομέρειες.\n715. ΣΕΒΙΛΛΗ – ΕΪΜΠΑΡ\nΠολύ πίσω (-11) για τη μάχη της 4ης θέσης έχει μείνει η Σεβίλλη που μάλλον πάλι μέσω Γιουρόπα Λιγκ -αν το κατακτήσει δηλαδή- θα καταφέρει να κερδίσει τη συμμετοχή της στο Τσάμπιονς Λιγκ. Στο «Σάντσεθ Πιθχουάν» είναι εγγύηση αφού κέρδισε και τα 11 προηγούμενα της ματς στο πρωτάθλημα (11-0-0). Αν υπολογίσουμε όλα τα παιχνίδια της σε όλες τις διοργανώσεις τότε μετράει 14 συνεχόμενες νίκες με 11 από αυτές να έρχονται και με μηδέν παθητικό. Η Εϊμπάρ δείχνει ανησυχητικά σημάδια τον τελευταίο μήνα αφού ηττήθηκε στα 5/6 τελευταία παιχνίδια της (1-0-5). Περιμένουμε τους Ανδαλουσιάνους να κάνουν αυτό που ξέρουν καλύτερα από τον καθένα, να αξιοποιήσουν δηλαδή τον παράγοντα έδρα στο έπακρο. Κρατάμε το1 &over2,5 που πληρώνει 2,00 στον Stoiximan . Διαβάστε περισσότερα εδώ.\n714. ΜΑΛΑΓΑ – ΒΑΛΕΝΘΙΑ\nΣχεδόν ισόβαθμες οι δύο ομάδες στον βαθμολογικό πίνακα, η Μάλαγα έρχεται από ισοπαλία στο Σαν Σεμπαστιάν με τη Σοσιεδάδ (1-1) και η Βαλένθια προσγειώθηκε ανώμαλα με την βαριά ήττα στο Μεστάγια από τη Μπιλμπάο (0-3) με την άμυνα της να τιμωρείται τρεις φορές μέσα ένα 7λεπτο. Πιο κοντά στη νίκη η Μάλαγα που στο γήπεδο της είναι σοβαρή, αντί του άσου όμως θα προτιμήσουμε τα σκορ 1-0/2-0/2-1 με κάλυψη στο 1-1 που βγάζουν 2,16 μ.ο. στον Stoiximan .\n713. ΘΕΛΤΑ – ΒΙΓΙΑΡΕΑΛ\nΗ Βιγιαρεάλ είναι μία από τις καλύτερες ομάδες στο είδος της. Να προσέχει τα νώτα της δηλαδή και την ίδια στιγμή να προσπαθεί να «χτυπήσει» την αντίπαλο της στην κόντρα επίθεση. Κάπως έτσι είναι αήττητη στις πέντε τελευταίες εξόδους της (2-3-0) και συνολικά 13 αγωνιστικές (9-4-0) στο καλύτερο σερί της ιστορίας της. Η Θέλτα όσο ταλέντο διαθέτει στην επίθεση όπου είναι πολύ δημιουργική και παραγωγική άλλο τόσο επιπόλαια είναι στα αμυντικά της καθήκοντα. Δεν βλέπουμε τη Βιγιαρεάλ να χάνει, στο 1,75 το Χ2 (Bet365) που βρίσκεται στις επιλογές των YoungGuns . Διαβάστε περισσότερα εδώ.\n712. ΑΘΛΕΤΙΚ ΜΠΙΛΜΠΑΟ - ΛΑ ΚΟΡΟΥΝΙΑ\nΗ Λα Κορούνια δεν είναι τόσο κακή ομάδα για να μην κερδίζει εδώ και 10 αγωνιστικές (0-6-4). Παρά την αγωνιστική της κρίση βρίσκεται ακόμα στο μέσο του βαθμολογικού πίνακα αφού χάνει δύσκολα και ακόμα και όταν συμβαίνει αυτό γίνεται οριακά. Η Μπιλμπάο πήρε τα πάνω της μετά το 0-3 με τη Βαλένθια, δεν μας δίνει πολλές αφορμές να την κοντράρουμε ειδικά στο γήπεδο της αλλά κυρίως λόγω των αποδόσεων θα στραφούμε στο ασιατικό διπλό +1 (1,975) στην Bet365αφού δεν περιμένουμε τους Γαλιθιάνους να πέσουν αμαχητί. Διαβάστε περισσότερα εδώ.\n718. ΣΤΟΥΡΜ ΓΚΡΑΤΣ – ΣΑΛΤΣΜΠΟΥΡΓΚ\nΠρώτη νίκη για τη Στουρμ εντός του 2016 (1-2-1), πέρασε με 1-0 από την έδρα της Ριντ, δεν θα εγκαταλείψει τη μάχη για ένα ευρωπαϊκό εισιτήριο. Η Σάλτσμπουργκ έκανε επίδειξη δύναμης απέναντι στην Αούστρια, την συνέτριψε με 4-1 και παρέμεινε στην κορυφή της βαθμολογίας, ισόβαθμη με τη Ραπίντ. Μετράει 3-0-1 μετά τη διακοπή, ενώ πριν 20 μέρες νίκησε στο ίδιο γήπεδο τη Στουρμ με 1-0, παίρνοντας το εισιτήριο για τα ημιτελικά του κυπέλλου. Φαβορί του 1,70 οι φιλοξενούμενοι, αδιάφορους μας αφήνουν οι τιμές αυτές, μιας και η Σάλτσμπουργκ, παρά την αδιαμφισβήτητη ποιότητά της, μακριά από το σπίτι της έχει συναντήσει αρκετά προβλήματα φέτος (4-5-3 εκτός).\n722. ΓΙΑΓΚΕΛΟΝΙΑ - ΠΟΓΚΟΝ ΣΤΣΖΕΤΣΙΝ\nΗ Γιαγκελόνια (5-2-5 εντός) ντούμπλαρε τις νίκες της με μία πιο δύσκολη μετά το 2-1 επί της Σλασκ, αφού κέρδισε με 2-0 τη Λεχ Πόζναν. Έπαιξε πίσω από τη μπάλα, παιχνίδι που φαίνεται να τη βολεύει, αφού έβγαλε φοβερές αντεπιθέσεις και με αυτές κέρδισε. Η Πογκόν (5-5-2 εκτός) έμεινε στο 1-1 με τη Νιετσιέτζα, είχε το προβάδισμα όμως ένα αμυντικό λάθος της στοίχισε το τρίποντο. Μέτριο παιχνίδι κατά γενική ομολογία. Η γηπεδούχος έχει βρει τα πατήματα της και το DNB τους αποτελεί σκέψη μας, αλλά η Πογκόν ακόμα και όταν παίζει μέτρια δεν χάνει, ιδιαίτερα εκτός έδρας που είναι αρκετά δυνατή.\n723. ΓΚΟΡΝΙΚ ΖΑΜΠΡΖΕ - ΛΕΧ ΠΟΖΝΑΝ\nΗ Γκόρνικ Ζάμπρζε (2-6-4 εντός) παραμένει ουραγός της κατηγορίας, με τη Σλασκ κατάφερε να μην ηττηθεί (0-0), δεν έπαιξε άσχημα, είχε τον έλεγχο του ματς σε μεγάλο διάστημα και κάποιες φάσεις, θα μπορούσε να πάρει ακόμα και το τρίποντο που θα της ήταν αρκετά πολύτιμο. Η Λεχ Πόζναν (4-1-7 εκτός) έχασε και από τη Γιαγκελόνια με 0-2 και συνέχισε για δεύτερο ματς να μην παίζει καλά και να χάνει δίκαια, ενώ είχε δείξει ότι βρήκε ρυθμό. Δεν θα μπλέξουμε με το χαμηλό διπλό της -ντεφορμαρισμένης όπως φαίνεται- Λεχ.\n721. ΟΣΝΑΜΠΡΙΚ - ΝΤΙΝΑΜΟ ΔΡΕΣΔΗΣ\nΗ Όσναμπρικ (7-5-1 εντός) έκανε την τρίτη της σερί νίκη και με 2-0 επί της αήττητης εντός έδρας -μέχρι προχθές- Βέχεν και δείχνει ότι θα παλέψει μέχρι τέλους για την αυτόματη άνοδο και η Άουε δεν έχει κανένα λόγο να μην ανησυχεί. Απέχει έντεκα βαθμούς από την Ντιναμό Δρέσδης (5-8-1 εκτός) και είναι δύσκολο να τη φτάσει. Η τελευταία διέλυσε με 4-0 τη Φορτούνα Κολωνίας στο γήπεδο της και έδειξε ότι όταν πατάει γκάζι δεν έχει αντίπαλο, ειδικά στην έδρα της. Δύσκολο ματς για την πρωτοπόρο Δρέσδη, αφού η Όσναμπρικ παίζει εξαιρετικά και δεν θα ανοιχτεί παρότι παίζει εντός έδρας, σχετικά δίκαιο το σετ, έχει αρκετό Χ το παιχνίδι, όποιος παίζει συστήματα με ισοπαλίες ας το κρατήσει στις σημειώσεις του.\n724. ΑΡΣΕΝΑΛ – ΣΟΥΟΝΣΙ\nΚατώτερη των προσδοκιών η Άρσεναλ για ακόμη μία φορά, κατάφερε να χάσει από την ελλιπή -και μέτρια φέτος- Μάντσεστερ Γιουνάιτεντ με 3-2 στο «Ολντ Τράφορντ». Στο -5 πλέον από την κορυφή, αν συνεχίσει να είναι ασταθής το όνειρο του τίτλου θα «ξεθωριάσει». Δεν άντεξε στο «Γουάιτ Χαρτ Λέιν» η Σουόνσι, ηττήθηκε με 2-1 από την Τότεναμ παρά το γεγονός πως προηγήθηκε, και παραμένει σε δύσκολη θέση. Δεν έχουν πολλά περιθώρια πια οι «κανονιέρηδες», στο 2,08 βρίσκουμε το συνδυασμό άσου & under 3,5 στον Stoiximan(6/8 εντός έδρας νίκες της έχουν έρθει έτσι).\n725. ΓΟΥΕΣΤ ΧΑΜ – ΤΟΤΕΝΑΜ\nΟύτε ένα, ούτε δύο, αλλά 13 συνεχόμενα παιχνίδια αήττητη παραμένει η Γουέστ Χαμ στο «Μπόλεϊν Γκράουντ» σε πρωτάθλημα και κύπελλο, εξαιρετική η δουλειά του Μπίλιτς τη φετινή σεζόν, έχοντας τα «σφυριά» μια ανάσα από τις ευρωπαϊκές θέσεις. Εξαιρετική όμως και η Τότεναμ η οποία διεκδικεί στα ίσια το πρωτάθλημα, ίσως το πιο σοβαρό σύνολο της φετινής Πρέμιερ. Αν και δεν πάει το χέρι σε κόντρα των «πετεινών», το σετ αποδόσεων είναι λάθος, κάτι παραπάνω από υπερβολικά μοιάζουν τα τεσσάρια στον άσο. Τη διπλή ευκαιρία του 1Χ προτίμησε ο Betol(1,875/Bet365), ενώ οι Young Gunsπεριμένουν γκολ & θέαμα (over 2,5/2,025) από δύο αναμφισβήτητα καλές ομάδες. Διαβάστε περισσότερα εδώ.\n726. ΣΤΟΟΥΚ – ΝΙΟΥΚΑΣΤΛ\nΧωρίς να πιάσει υψηλά στάνταρ απόδοσης, η Στόουκ νίκησε εύκολα με σκορ 2-1 την Άστον Βίλα. Μέσα σε πέντε λεπτά στο δεύτερο ημίχρονο «καθάρισε» το ματς, σκόρερ και των δύο τερμάτων ο Αρναούτοβιτς. Πάρα πολύ καιρό έχει να δώσει επίσημη αναμέτρηση η Νιουκάστλ, τελευταίο παιχνίδι ο διασυρμός της από την Τσέλσι με 5-1. Μεσολάβησε μίνι προετοιμασία στην Ισπανία, ενόψει της μάχης που δίνει για παραμονή στην κατηγορία.Σωστά φαβορί οι «Potters», ανύπαρκτες οι «καρακάξες» μακριά από το Νιουκάστλ, όμως το ισχυρότερο κίνητρο και η αποφόρτιση της ομάδας του MακΚλάρεν, καθιστούν ύπουλο το ματς. Καλύτερα να απέχουμε.\n730. ΟΥΤΡΕΧΤΗ – ΒΒΣΜΠ\nΝοκ-άουτ αγώνας για τα ημιτελικά του κυπέλλου Ολλανδίας. Μεγάλη ευκαιρία παρουσιάζεται στην Ουτρέχτη να περάσει στον τελικό και να διεκδικήσει το τρόπαιο, αφού απέναντί της θα βρει ερασιτεχνικό σωματείο της τρίτης κατηγορίας. Την Κυριακή πάντως ηττήθηκε από τη Φέγενορντ με 1-2, φάνηκε να είναι σαφώς επηρεασμένη από την πρόκληση που έχει μπροστά της, ωστόσο η συνολική της παρουσία φέτος είναι εξαιρετική, ενώ και στην έδρα της είναι εξαιρετικά αποτελεσματική (7-3-2 εντός). Οι φιλοξενούμενοι όπως προείπαμε αγωνίζονται στην τρίτη κατηγορία, δεν έχουν δικαίωμα ανόδου και φτάνουν πρώτη φορά στην ιστορία τους τόσο μακριά στο θεσμό, εκμεταλλευόμενοι και τις ευνοϊκές κληρώσεις που είχαν ως τώρα. Μετρούν 3-1-2 στα πιο πρόσφατα έξι παιχνίδια τους 4-3-5 μακριά από το σπίτι τους στο πρωτάθλημα. Ένα και τίποτα πληρώνει ο άσος, λογικό μας φαίνεται αν αναλογιστούμε τη διαφορά δυναμικότητας των δυο ομάδων, δεν υπάρχει ο παραμικρός λόγος ενασχόλησης με τη συγκεκριμένη αναμέτρηση.\n729. ΙΝΤΕΡ – ΓΙΟΥΒΕΝΤΟΥΣ\nΕπαναληπτικός ημιτελικός για το κύπελλο Ιταλίας, μετράει το εκτός έδρας γκολ. Οι δυο ομάδες αναμετρήθηκαν εκ νέου την Κυριακή, με τη Γιουβέντους να επικρατεί με 2-0, ενώ κέρδισε και τον πρώτο ημιτελικό με το καθαρό 3-0 που την στέλνει, εκτός απροόπτου, στον τελικό. Μετράει 11-2-0 σε όλες τις διοργανώσεις εντός του 2016 και είναι πια το ακλόνητο φαβορί για το πρωτάθλημα μετά από τις συνεχόμενες γκέλες της Νάπολι. Η Ίντερ βρίσκεται σε μέτρια κατάσταση, 3-3-4 ο απολογισμός της στο πρωτάθλημα μετά τη διακοπή, θα πρέπει να αρκεστεί στη διεκδίκηση ενός ευρωπαϊκού εισιτηρίου. Η Γιούβε αναμένεται να κάνει διαχείριση του υπέρ της σκορ, η Ίντερ είναι ομάδα με προβλήματα δημιουργίας σε όλη τη διάρκεια της χρονιάς, τα λίγα τέρματα θεωρούμε ότι έχουν καλές πιθανότητες επαλήθευσης, αλλά η τιμή του under 2,5 (1,65/ Stoiximan ) δεν είναι τίποτα το ιδιαίτερο.\n732. ΣΕΛΤΙΚ – ΝΤΑΝΤΙ\nΣτο 1-1 έμεινε η Σέλτικ στην έδρα της Χάμιλτον, είχε ευκαιρίες για να σκοράρει και άλλες φορές, ενώ της κόστισε και η αποβολή του Μπογιάτα από το πρώτο ημίχρονο. Η Νταντί συμπλήρωσε τρεις ισοπαλίες στα πιο πρόσφατα τέσσερα ματς πρωταθλήματος με το 1-1 απέναντι στην Αμπερντίν, συνεχίζει την προσπάθεια για να πλασαριστεί εντός της εξάδας. Φαβορί του 1,15 η Σέλτικ (11-2-1 εντός), δεν υπάρχει στοιχηματικό ενδιαφέρον εδώ.\n731. ΝΤΑΝΤΙ ΓΙΟΥΝ. – ΑΜΠΕΡΝΤΙΝ\nNew Firm ντέρμπι. Από δυο σερί νίκες έρχεται η Νταντί Γιουνάιτεντ, στο τελευταίο (3-0 εκτός της Ρος Κάουντι) πραγματοποίησε μάλιστα μια από τις καλύτερες φετινές εμφανίσεις της. Η Αμπερντίν απέτυχε να κερδίσει στα δυο πιο πρόσφατα παιχνίδια της (ήττα 1-3 από Ινβερνές, 1-1 με τη Σεντ Τζόνστον όπου ισοφαρίστηκε πάντως με ανύπαρκτο πέναλτι) και είδε τη διαφορά της από τη Σέλτικ να ανοίγει στους έξι βαθμούς, μετρούσε πάντως τέσσερις σερί εκτός έδρας νίκες, πριν την τελευταία της έξοδο, αλλά θα συνεχίσει χωρίς τον αρχισκόρερ Ρούνεϊ (26 συμ./19 γκολ) για τους επόμενους περίπου δυο μήνες. Κοντράρεται το διπλό, λογικό μας φαίνεται αφού η Νταντί Γιουνάιτεντ ανεβάζει στροφές και η Αμπερντίν θα στερηθεί έναν από τους πιο κομβικούς της παίχτες, στα επίπεδα που έχουν διαμορφωθεί τώρα τα σετ δεν βρίσκουμε ιδιαίτερο ενδιαφέρον.\n733. ΣΕΝΤ ΤΖΟΝΣΤΟΝ - ΠΑΡΤΙΚ ΘΙΣΤΛ\nΜόλις μια νίκη στα πιο πρόσφατα δέκα ματς πρωταθλήματος έχει πια η Σεντ Τζόνστον (1-3-6), ενώ και μπροστά στο κοινό της μετρούσε 0-3-2 προτού επικρατήσει με 2-1 της Μάδεργουελ στο τελευταίο. Η Πάτρικ ήταν αήττητη σε τρία (2-1-0) προτού ηττηθεί στην έδρα της Μάδεργουελ με 1-3, βρίσκεται σταθερά στο κάτω μισό της βαθμολογίας. Για κόντρα είναι αυτή την περίοδο η Σεντ Τζόνστον, δεν μας πείθει όμως τόσο η Πάτρικ γι αυτό και θα μείνουμε μακριά.\n728. ΣΙΟΝ – ΖΥΡΙΧΗ\nΝοκ-άουτ ημιτελικός για το κύπελλο Ελβετίας. Ξεπέρασε γρήγορα τον αποκλεισμό από το Γιουρόπα Λιγκ η Σιόν, επικράτησε με 3-1 εντός έδρας της Λουκέρνης, ελπίζει τώρα να πάρει το εισιτήριο για τον τελικό στην έδρα της (6-0-4 εντός), εξαιρετική η παράδοση που έχει χτίσει στο θεσμό (έχει 13/13 κερδισμένους τελικού κυπέλλου). Η Ζυρίχη παλεύει για την αποφυγή του υποβιβασμού, βρίσκεται μόλις στο +1 από τη γραμμή και μετράει 2-4-5 στις μέχρι στιγμής εξόδους της. Αντίθετες οι πορείες των δυο ομάδων στο πρωτάθλημα, στα ευρωπαϊκά εισιτήρια η Σιόν, η Ζυρίχη έχει μπλέξει σε περιπέτειες και αδυνατεί να σταθεροποιήσει την απόδοσή της, με τα δεδομένα αυτά αλλά και τη γενικότερη παρουσία των δυο ομάδων μας φαίνεται τίμιο του 2,02 του άσου στον Stoiximan .\n734. ΛΙΒΕΡΠΟΥΛ - ΜΑΝΤΣΕΣΤΕΡ ΣΙΤΙ\nΑντίθετα τα συναισθήματα για Λίβερπουλ και Μάντσεστερ Σίτι μετά τον τελικό του Λιγκ Καπ, λογικό στην ομάδα του Γιούργκεν Κλοπ να επικρατεί απογοήτευση, περισσότερο από τον τρόπο που χάθηκε το τρόπαιο. Από την άλλη πλευρά, ικανοποίηση επικρατεί στη Σίτι μετά τον τελικό του «Γουέμπλεϊ», το βάρος τώρα πέφτει στο πρωτάθλημα, κρίσιμο το ματς στο Λίβερπουλ, μιας και έχει μείνει αρκετά πίσω από την κορυφή. Ένα σκαλοπάτι ανώτεροι ποιοτικά οι «πολίτες», που σε συνδυασμό με την άριστη πια ψυχολογία τους, μπορούν να «πληγώσουν» τους «κόκκινους» για δεύτερη φορά μέσα σε λίγες μέρες. Παίζεται το διπλό Draw No Bet με απόδοση 2,00 στην Bet365. Διαβάστε περισσότερα εδώ.\n735. ΜΑΝΤΣΕΣΤΕΡ ΓΙΟΥΝ. – ΓΟΥΟΤΦΟΡΝΤ\nΣερί τριών διαδοχικών νικών τρέχει η Μάντσεστερ Γιουνάιτεντ, επικρατώντας των Σριούσμπερι, Μίντιλαντ και Άρσεναλ, έχοντας στις δύο τελευταίες τους επιτυχίες ως ήρωα το 18χρονο Ράσφορντ, ο οποίος με δύο γκολ σε κάθε ματς ξελάσπωσε το Λουίς Φαν Χάαλ. Ωστόσο, κόντρα στη Γουότφορντ το ματς θα είναι εντελώς διαφορετικό και η εικόνα των «μπέμπηδων» δεν πείθει πως μπορεί να υπερκεράσει το εμπόδιο σκληροτράχηλων ομάδων. Μία τέτοια διαθέτουν οι νεοφώτιστοι, οι οποίοι με όπλο την καταπληκτική τους άμυνα (πέμπτη καλύτερη στην Πρέμιερ), όχι μόνο εξασφάλισαν την παραμονή, αλλά κρυφοκοιτάζουν και το ευρωπαϊκό εισιτήριο. Ικανές για ζημιά στο «Ολντ Τράφορντ» οι «σφήκες», με την αξία να βρίσκεται στο +0,75 ασιατικό διπλό, το οποίο προσφέρεται σε απόδοση 2,075 στηνBet365. Διαβάστε περισσότερα εδώ.\n737. ΛΕΒΑΝΤΕ - ΡΕΑΛ ΜΑΔΡΙΤΗΣ\nΣε δυσχερή θέση βρίσκεται η Λεβάντε, καθώς παραμένει στον πάτο της Πριμέρα και θα πρέπει να παλεύει όλα τα παιχνίδια της, προκειμένου να ελπίζει στην επίτευξη της παραμονής. Ο κακός χαμός επικρατεί στη Ρεάλ μετά την ήττα στο ντέρμπι της Μαδρίτης από την Ατλέτικο, με τον κόσμο να ξεσπά σε αποδοκιμασίες και το Ρονάλντο να προχωρά σε αλαζονικές δηλώσεις, χειροτερεύοντας ακόμα περισσότερο το ήδη κακό κλίμα στα αποδυτήρια της «βασίλισσας». Σημαντικές απουσίες θα έχουν στα μετόπισθεν οι «μερένχες», οι οποίοι ούτε επί Ζιντάν πείθουν εκτός έδρας, ενώ η ομάδα του Ρουμπί είναι υποχρεωμένη να κυνηγήσει κάποιο γκολ αν θέλει να ελπίζει σε κάτι καλό από το ματς. Σε απόδοση 1,93 προσφέρει ο Stoiximanτο συνδυασμόGGκαιover2,5. Διαβάστε περισσότερα εδώ.\n738. ΣΕΝΤ ΕΤΙΕΝ - ΠΑΡΙ ΣΕΝ ΖΕΡΜΕΝ\nΝοκ-άουτ αναμέτρηση για το κύπελλο Γαλλίας. Ήττα εντός των συνόρων μετά από τέσσερις αγωνιστικές για τη Σεντ Ετιέν (2-2-0), φάνηκε κουρασμένη από τα ματς με τη Βασιλεία για το Γιουρόπα Λιγκ και δεν κατάφερε να ανταποκριθεί επιτυχώς στην πρόκληση της Καέν (έχασε με 1-2). Η Παρί γνώρισε την πρώτη φετινή ήττα της στο πρωτάθλημα την Κυριακή, πιο παθιασμένη η Λυών την κέρδισε με 2-1, δεν της κοστίζει το αποτέλεσμα αυτό παρά μόνο στο γόητρο, αφού η υπόθεση τίτλος έχει ουσιαστικά κριθεί. Το κύπελλο δεν αποτελεί προτεραιότητα (το βάρος έχει πέσει στο Τσάμπιονς Λιγκ), αλλά ούτε στους προηγούμενους γύρους αδιαφόρησε. Οι δυο ομάδες συναντήθηκαν στο ίδιο γήπεδό πριν από περίπου ένα μήνα, με την Παρί να επικρατεί με 2-0, αλλά τη Σεντ Ετιέν να πραγματοποιεί σπουδαία εμφάνιση, οι «Στεφανουά» έχουν κακή πρόσφατη παράδοση με 8 συνεχόμενες ήττες ανεξαρτήτως έδρας και θεσμού. Αρκετά μπερδεμένο μας φαίνεται, η Σεντ Ετιέν το θέλει σίγουρα αλλά οι δυνάμεις που άφησε το προηγούμενο διάστημα ίσως να παίξουν το ρόλο τους, η Παρί είναι πιο χαλαρή αφού τη νοιάζει κυρίως το ματς με την Τσέλσι σε μια ακριβώς εβδομάδα, καλύτερα να μείνουμε μακριά αφού δεν έχουμε να πιαστούμε από κάπου.\n739. ΔΕ ΣΤΡΟΝΓΚΕΣΤ – ΤΡΟΥΧΙΓΙΑΝΟΣ\nΗ Δε Στρόνγκεστ έκανε τη μεγάλη έκπληξη στην πρεμιέρα των ομίλων και με τη βοήθεια της θεάς τύχης πήρε το διπλό με 0-1 στην έδρα της Σάο Πάολο και από την αρχή έβαλε φωτιά στον όμιλο. Τώρα υποδέχεται την Τρουχιγιάνος στα 3.640 μέτρα υψόμετρο και είναι το μεγάλο φαβορί. Η αντίπαλος της είναι φανερά χαμηλότερου επιπέδου και δύσκολα να αντέξει, στην πρώτη αγωνιστική ηττήθηκε με 0-4 από τη μέτρια τον τελευταίο καιρό Ρίβερ. Ο άσος είναι αρκετά χαμηλά, δίκαιο το -1,5, μετά την έναρξη μπορούμε να πάρουμε κάποια καλύτερη γραμμή.\n741. ΠΟΡΤΟ - ΖΙΛ ΒΙΘΕΝΤΕ\nΕπαναληπτικός για τα ημιτελικά του κυπέλλου Πορτογαλίας, μετράει το εκτός έδρας γκολ. Τυπική διαδικασία για την Πόρτο η σφράγιση του εισιτηρίου για τον τελικό, το 3-0 που πήρε στην έδρα της Ζιλ Βιθέντε (δεύτερης κατηγορίας) είναι σκορ πρόκρισης. Αναμένεται ροτέισον από τους «Δράκους», κανένας λόγος ενασχόλησης με τον άσο του 1,15, αν και η προϊστορία υπέρ των γηπεδούχων βγάζει μάτια (21-0-0).\n742. ΝΑΣΙΟΝΑΛ - ΑΤΛΕΤΙΚΟ ΡΙΒΕΡ ΠΛΕΪΤ\nΗ Νασιονάλ ξεκούρασε παίκτες στο τελευταίο ματς πρωταθλήματος για το Λιμπερταδόρες, άλλα δεν της βγήκε σε καλό αφού έχασε στην έδρα της Πλάσα Κολόνια, βέβαια και η αποβολή που είχε την επηρέασε. Η Ρίβερ δεν παίζει καλά και αυτό είναι φανερό και στο πρωτάθλημα. Η ανώτερη ομάδα του ζευγαριού που θα έχει και τη δύναμη της έδρας έχει το πλεονέκτημα και ο Kyr_Lim έχει επιλέξει το -0,75 για τους γηπεδούχους στο 1,90.\n743. ΣΑΝ ΛΟΡΕΝΤΖΟ – ΤΟΛΟΥΚΑ\nΗ Σαν Λορέντζο έμεινε στο 1-1 στην έδρα της Ουρακάν παρότι προηγήθηκε και λίγο έπειτα η αντίπαλος της έμεινε με δέκα παίκτες, αλλά στο 94’ ήρθε η ισοφάριση. Στο Λιμπερταδόρες έχασε από την Κίτο με 2-0 εκτός έδρας. Η Τολούκα κέρδισε με αρκετά καλή εμφάνιση την Γκρέμιο με 2-0 στην πρεμιέρα και έδειξε καλά δείγματα, σε αντίθεση με το πρωτάθλημά της που παρουσιάζεται κάκιστη και απογοητεύει. Ο άσος στο 1,70 δεν έχει αξία.\n754. ΚΟΡΙΝΘΙΑΝΣ - ΙΝΤΕΠ. ΣΑΝΤΑ ΦΕ\nΗ Κορίνθιανς δεν εντυπωσίασε αλλά κέρδισε με 1-0 την Κομπρεσάλ στην πρεμιέρα και μπήκε με το δεξί. Το μοναδικό γκολ της αναμέτρησης ήταν αυτογκόλ, η τύχη στάθηκε με το μέρος των Βραζιλιάνων. Οι οποίοι στο πολιτειακό τους πρωτάθλημα δεν τα πηγαίνουν τόσο καλά. Η Σάντα Φε έμεινε στο 0-0 στην πρεμιέρα με τη Σέρο Πορτένιο, έδωσε μεγαλύτερη σημασία στην άμυνα της όπως κάνει συνήθως. Περιμένουμε σχετικά κλειστό ματς αλλά το under στο 2 είναι διαβασμένος, ο άσος στο 1,75 δεν είναι κακός.\n753. ΓΚΡΕΜΙΟ - ΛΙΓΚΑ ΝΤΕΠ. ΟΥΝ. ΚΙΤΟ\nΗ Γκρέμιο παρότι έχει στρέψει την προσοχή της κυρίως στο Λιμπερταδόρες έχασε με 0-2 στο Μεξικό από την Τολούκα παρότι για περίπου μία ώρα έπαιζε με παίκτη παραπάνω. Η Κίτο εκμεταλλεύτηκε την έδρα της και κέρδισε με 2-0 τη Σαν Λορέντζο και μπήκε με το δεξί στους ομίλους, στο πρωτάθλημα της δεν παίζει καλά και όλων η προσοχή είναι στο Λιμπερταδόρες. Μακριά από το υψόμετρο της δύσκολα θα πάρει αποτέλεσμα η Κίτο, όμως η Γκρέμιο δεν είναι σε μεγάλο βαθμό ετοιμότητας και το 1,50 είναι απλά δίκαιο.\n3017. ΟΥΝΙΞ ΚΑΖΑΝ – ΖΙΕΛΟΝΑ ΓΚΟΡΑ\nΣε τρομερή φόρμα η Ούνιξ Καζάν που συμπλήρωσε 21 διαδοχικές επιτυχίες σε όλες τις διοργανώσεις. Τελευταία της ήττα από τον Άρη στη Θεσσαλονίκη στις 2 Δεκεμβρίου στο Γιούροκαπ όπου απέκτησε μεγάλο πλεονέκτημα, προκειμένου να βρεθεί στα προημιτελικά της διοργάνωσης, με τη νίκη της στην Πολωνία με 68-72 επί της Ζιελόνα Γκόρα. Στο Καζάν έχασε επίσης μόνο από την Άρη στην παράταση, 7-1 το εντός έδρας ρεκόρ της στην Ευρώπη όπου δέχεται 69,7 πόντους μ.ο. Οι Πολωνοί, που τους είδαμε στην Ευρωλίγκα φέτος, πάλεψαν αλλά δεν τα κατάφεραν αφού πέρα του Πονίτκα (21π.) δεν είχαν κάποιον άλλον παίκτη να τραβήξει στο σκοράρισμα. Ούτε λόγος για το -13,5, θεωρούμε πάντως πως η Ζιελόνα δύσκολα θα ξεπεράσει το φράγμα των 67 πόντων. Μέχρι στιγμής στην Ευρώπη στα 4/5 εκτός έδρας παιχνίδια της στην Ευρωλίγκα δεν πέτυχε πάνω από 66 πόντους. Τα τρία ματς που έδωσε στο Γιούροκαπ δεν αποτελούν τόσο αντιπροσωπευτικό δείγμα αφού καμία εκ των Λούντβιγκσμπουργκ, Ζενίτ και Βενέτσια δεν φημίζεται για τις αμυντικές της ικανότητες. Στο 1,95 βρίσκουμε στον Stoiximan το under 67,5 πόντων των Πολωνών.\n3018. ΖΕΝΙΤ - ΝΙΖΝΙ\nΕντυπωσιακή η Νίζνι στο πρώτο ματς, σούταρε με εξαιρετικά ποσοστά ευστοχίας, ειδικά από τη γραμμή των 6,25 (12/26 τρίποντα), και κάπως έτσι έγινε το αδιαφιλονίκητο φαβορί για πρόκριση στα προημιτελικά αφού διαφορά 26 πόντων (102-76) δύσκολα καλύπτεται σε τέτοιο επίπεδο. Μοναδική ελπίδα της Ζενίτ να βρεθεί στην ίδια δαιμονισμένη κατάσταση με την αντίπαλο της και να σκοράρει πάνω από το μέσο όρο της που είναι ήδη υψηλός. Πιο συγκεκριμένα η Ζενίτ πετυχαίνει εντός έδρας 88,1 πόντους μ.ο. στην VTB και 81,3 πόντους μ.ο. στο Γιούροκαπ. Μονόδρομο αποτελεί το over 168,5 ανάμεσα σε δύο ομάδες που είναι άκρως παραγωγικές και παίζουν γρήγορο μπάσκετ. Βέβαια το όριο τώρα στον επαναληπτικό είναι αρκετά ψηλότερο από την πρώτη τους αναμέτρηση (160,5). Πάντως και στην πρώτη τους φετινή αναμέτρηση για την VTB είδαμε επίσης παραγωγικό ματς με 172 πόντους.\n3019. ΑΡΜΑΝΙ ΜΙΛΑΝΟ – ΜΠΑΝΒΙΤ\nΜε την ψυχολογία στα ύψη η Αρμάνι Μιλάνο, που πρόσφατα στέφθηκε κυπελλούχος Ιταλίας, πέρασε νικηφόρα και από την Τουρκία με τη Μπάνβιτ (69-72) στο πρώτο ματς του Top-16 στο Γιούροκαπ. Μίλησε στα δύσκολα ο Σιμόν που σήκωσε την ομάδα στις πλάτες του πετυχαίνοντας 7 πόντους στο τελευταίο 2λεπτο του αγώνα. Πολύ καλός και ο Σάντερς (19π.) που ξεχώρισε με τις εμφανίσεις του και στο κύπελλο. Το Σάββατο έκανε ένα καλό ζέσταμα (85-101 τη Βίρτους Μπολόνια) ενόψει της ρεβάνς στην οποία θα στερηθεί πάλι τους Τζένκινς (6,5 πόντοι μ.ο.) και Τζεντίλε (13 πόντοι μ.ο.). Η Μπάνβιτ δεν κατάφερε να βρεθεί στον τελικό του κυπέλλου Τουρκίας, έχασε το πρώτο ματς στο Γιούροκαπ ενώ το Σάββατο ηττήθηκε και στο πρωτάθλημα γνωρίζοντας την 3η συνεχόμενη ήττα της σε όλες τις διοργανώσεις. Πολύ δύσκολο το έργο της στην Ιταλία αφού ανέκαθεν στηρίζονταν στη δύναμη της έδρας της. Το χάντικαπ στο -9,5 δεν μας αφήνει περιθώριο να ασχοληθούμε περαιτέρω για μία ομάδα πάντως που στο Γιούροκαπ εντός έδρας έκανε το 3/3 και με μεγάλες διαφορές (+39 τον Άρη, +8 τη Νέπτουνας και +13 την Άλμπα).\n3020. ΡΕΑΛ – ΤΣΣΚΑ ΜΟΣΧΑΣ\nΔε θα μπορούσε να έχει καλύτερη ψυχολογία η Ρεάλ, μετά την κατάκτηση του Κόπα Ντελ Ρέι λύγισε με ψυχοφθόρο τρόπο την αντίσταση της Βαλένθια και με νίκη στο ερχόμενο ματς κάνει μεγάλο βήμα πρόκρισης από τον «όμιλο του θανάτου». Στον αντίποδα, η ομάδα του Δημήτρη Ιτούδη προβλημάτισε ιδιαίτερα στην πρόσφατη ήττα κόντρα στην Κουμπάν, ενώ δεν μπορεί να είναι τυχαίο το γεγονός πως οι δύο ήττες που έχει κάνει στο «Top-16» ήταν μακριά από τη Μόσχα. Θεωρούμε πως οι φορμαρισμένοι γηπεδούχοι θα καταφέρουν έστω και με δυσκολία να κάμψουν την αντίσταση της πάντα ισχυρής πλην ασταθούς εκτός έδρας ΤΣΣΚΑ, επιλογή η οποία πληρώνει 2,00 στον Stoiximan και μπήκε στο πινακάκι των Daggers . Διαβάστε περισσότερα εδώ .\n3021. ΓΚΡΑΝ ΚΑΝΑΡΙΑ - ΛΙΜΟΖ\nΜε κεκτημένη ταχύτητα, από το Κόπα Ντελ Ρέι όπου έκλεψε τις εντυπώσεις χάνοντας δύσκολα στον τελικό από τη Ρεάλ και αφού νωρίτερα είχε αποκλείσει Μπιλμπάο και Βαλένθια, η Γκραν Κανάρια πήρε ανέλπιστα εύκολα τη νίκη μέσα στη Γαλλία. Στη Λας Πάλμας είναι πανίσχυρη έχοντας 16-3 ρεκόρ φέτος σε όλες τις διοργανώσεις και μοναδικές ήττες από Ρεάλ και Μπαρτσελόνα στην ACB αλλά και από το Στρασβούργο στο Γιούροκαπ. Στη συγκεκριμένη διοργάνωση δε, από το 2011 και μετά έχει συνολικό απολογισμό 23-2 στο γήπεδο της. Κατώτερη των περιστάσεων στάθηκε η Λιμόζ που μπορεί να κέρδισε την πρωτοπόρο της ACB, Βαλένθια -δύο φορές μάλιστα- αλλά στο πιο σημαντικό της ραντεβού τα θαλάσσωσε. Έχει κριθεί η πρόκριση αφού μόνο με θαύμα η φορμαρισμένη Γκραν Κανάρια (11-2 ρεκόρ στα 13 τελευταία ματς ανεξαρτήτως διοργάνωσης) θα χάσει μπροστά στον κόσμο της με 18+ πόντους διαφορά. Περιμένουμε και δεύτερη επικράτηση των Ισπανών αλλά με το -7,5 δεν πρόκειται να ασχοληθούμε.


Έκτωρ Τσατσούλης – Poka Yio: Πώς ένα δίπολο γίνεται δίδυμο! | Foninews.gr\nΈκτωρ Τσατσούλης – Poka Yio: Πώς ένα δίπολο γίνεται δίδυμο!\nΓια το έντυπο της Athens Voice το ΚALAMATA:21 έχει την καλύτερη συνταγή\nΈνα ολοσέλιδο case-study από την Athens Voice ψάχνει τα ιδιαίτερα χαρακτηριστικά του KALAMATA:21 και καταλήγει στο συμπέρασμα ότι ενσαρκώνει κυριολεκτικά το νέο μοντέλο της ελληνικής πολιτιστικής πραγματικότητας. Ιδού:\n” Κακά τα ψέματα. Ακόμα και ένα θεϊκό ταλέντο χρειάζεται τις επίγειες δυνάμεις του καλλιτεχνικού management για να αποθεωθεί στο σύγχρονο κόσμο της τέχνης πόσο μάλλον ένας πολιτιστικός φορέας.\nΓι’ αυτό η νέα γενιά δημιουργών είναι τυχερή. Αντί για τερέν με τεχνοκράτη vs καλλιτέχνη, βιώνει μοντέλα συνεργασίας των δύο, τα οποία μάλιστα σπρώχνονται προς το επίκεντρο ολόκληρης της ελληνικής πολιτιστικής πραγματικότητας. Τώρα, όσο πιο επικοινωνιακή είναι η σχέση, τόσο καλύτερα τα αποτελέσματα.\nΜια ενδιαφέρουσα περίπτωση σε επίπεδο θεσμού είναι το Kalamata:21, το Γραφείο που τρέχει την Υποψηφιότητα της Πολιτιστικής Πρωτεύουσας της Ευρώπης 2021. Λίγες μέρες πριν κοπεί το νήμα της νικητήριας πόλης, ένα case study δείχνει ότι η υποψηφιότητα της Καλαμάτας ενσαρκώνει κυριολεκτικά την παραπάνω τάση.\nΠώς όμως; Τα δυο «αφεντικά» του Γραφείου Υποψηφιότητας του Kalamata:21, ο Έκτωρ Τσατσούλης ως εκτελεστικός διευθυντής και ο Poka Yio (Πολύδωρος Καρυοφύλλης) ως καλλιτεχνικός διευθυντής, εκτός από ανθεκτικό bio (ο Έκτωρ με εμπειρία στην ίδια θέση στο Pafos 2017 και ανάλογη θέση στο Aberdeen της Σκοτίας και ο Poka Yio εικαστικός και συνιδρυτής της Biennale της Αθήνας) έχουν χνώτο και κώδικες συμπληρωματικούς.\nΤο χρονικό μιας μάχης\nΗ μάχη για τη διεκδίκηση του τίτλου ήταν ήδη στις επάλξεις, όταν ο Poka Yio παρέλαβε τη σκυτάλη στη δεύτερη και απαιτητικότερη φάση της υποψηφιότητας. Δεν υπάρχει περιθώριο χρόνου και λάθους γι’ αυτό ο Έκτωρ πρέπει να τον κατατοπίσει άμεσα και σωστά όσο εκείνος αναζητά το βασικό αίτημα και όραμα της πόλης που θα παραλάβει ο Εκτελεστικός για να το εναρμονίσει με το απαιτούμενο θεσμικό πλαίσιο.\nΗ πρώτη επαφή αφήνει και στους δύο θετικές εντυπώσεις. «Η ευρωπαϊκή εμπειρία, η προσήλωση στους στόχους και η οξυδέρκεια του Poka Yio, η γνώση του για το διεθνές καλλιτεχνικό περιβάλλον» ενθουσιάζουν τον Έκτορα, όπως και το γεγονός ότι ο νέος καλλιτεχνικός διευθυντής «γνωρίζει καλά και από πολιτιστική διαχείριση. Ο Πολύδωρος αντιλήφθηκε αμέσως το τεράστιο μέγεθος του έργου που έπρεπε να αναλάβει και δεν χάθηκε πολύτιμος χρόνος». Από την πλευρά του, ο νεοφερμένος καλλιτεχνικός διευθυντής ανακουφίζεται που θα μοιραστεί το βάρος ενός τέτοιου πολύπλοκου project, «που διατρέχει κάθε στιγμή τον κίνδυνο να καταλήξει σε ένα γραφειοκρατικό Βατερλό, αν μείνεις μόνο στα εσκαμμένα και προφανή. Εδώ χρειάζεται η σιδερένια πυγμή του Έκτορα που, αν και πολύ νεαρός, έχει ήδη μαζέψει τεράστια γνώση στον τομέα του σχεδιασμού πολιτιστικών προγραμμάτων».\nΤάχιστα η συνεργασία εξελίσσεται σε δυνατό ντουέτο. Ο Έκτορας έχει «μηδενική ανοχή σε οτιδήποτε είναι εκτός θέματος» οπότε όλα προχωρούν πολύ γρήγορα. «Με την ανταλλαγή λίγων λέξεων μεταξύ μας συνεννοούμαστε για τα προβλήματα, τις λύσεις και τις εναλλακτικές που έχουμε στη διάθεσή μας» δηλώνουν από κοινού.\nΈτσι, το Kalamata:21 επιταχύνει σταθερά προς το στόχο. Το πρόγραμμα χτίζεται σχεδόν εξαρχής και ο χρόνος που περισσεύει πάει στη λεπτομέρεια. H ταχύτητα ξεπερνά τις προσδοκίες αφού ο φάκελος, η πεμπτουσία της διαγωνιστικής διαδικασίας, παραδίδεται 5 ημέρες νωρίτερα από την τελική προθεσμία. «Δουλεύω με έναν άνθρωπο του γούστου μου, χωρίς εγωισμούς και κρυφή ατζέντα» λέει ο Έκτορας για τον Poka Yio και παραδέχεται –παρότι δεν συνηθίζει τέτοιου είδους παραδοχές– ότι διδάχθηκε πολλά. «Ο Έκτωρ, αυτός ο σύγχρονος Όρσον Ουέλς του πολιτιστικού μάνατζμεντ» κατά τον Poka Yio, «είναι ένας σπάνιος και ιδιόρρυθμος άνθρωπος, τόσο προικισμένος που δεν μπορεί να ανεχτεί συμβιβασμούς σε όσα θεωρεί σημαντικά. Αν έχεις και εσύ τα ίδια ζητούμενα, σε απελευθερώνει απεριόριστα, αλλιώς σε συνθλίβει».\nΜε αυτό το συνδυαστικό background, λοιπόν, και με την υπόλοιπη ομάδα, την 11η Νοεμβρίου η Καλαμάτα διεκδικεί τον Τίτλο της Π.Π.Ε απέναντι στη Ρόδο και την Ελευσίνα. Ανεξάρτητα από το αποτέλεσμα, η συνταγή για μια πολιτιστική συνεργασία δείχνει να έχει δέσει καλά. Μένει να τη δοκιμάσουμε.”


Η κορυφαία makeup artist Pat McGrath και η δική μας beauty editor ορκίζονται σε αυτό το προϊόν καθαρισμού\nΗ κορυφαία makeup artist Pat McGrath και η δική μας beauty editor ορκίζονται σε αυτό το προϊόν καθαρισμού Η κορυφαία makeup artist Pat McGrath και η δική μας beauty editor ορκίζονται σε αυτό το προϊόν καθαρισμού\nΈχει μια θέση στην καθημερινή ρουτίνα περιποίησης των french girls\nΔεν μας έκανε καθόλου εντύπωση όταν μια από τις πιο διάσημες makeup gurus του πλανήτη αποκάλυψε το οικονομικό νερό καθαρισμού που χρησιμοποιεί για την αφαίρεση του μακιγιάζ . Κι αυτό γιατί είναι το δικό μας αγαπημένο...\nΗ Pat McGrath έχοντας κάνει το μακιγιάζ σε αμέτρητα fashion shows, φωτογραφίσεις και καμπάνιες, θεωρείται μία από τις πιο επιδραστικές γυναίκες στον χώρο του μακιγιάζ. Όταν λοιπόν μια τόσο πετυχημένη επαγγελματίας της ομορφιάς προτείνει συγκεκριμένα προϊόντα, εμείς κρατάμε σημειώσεις. Σε ερώτηση του Allure για το οικονομικό προϊόν που αγοράζει ξανά και ξανά, η ίδια απάντησε κατευθείαν: “Το Sensibio H2O της Bioderma”.\nΤο συγκεκριμένο νερό καθαρισμού είναι εδώ και χρόνια στην beauty list των insiders και αγαπημένο των γαλλίδων beautistas. Αποτελούμενο από μικκύλια με εξαιρετικές ιδιότητες καθαρισμού και αφαίρεσης μακιγιάζ, καταπραΰνει, καθαρίζει και απαλλάσσει το δέρμα από μακιγιάζ και ρύπους. Μπορείς να το χρησιμοποιήσεις πρωί και βράδυ, ενώ δεν χρειάζεται ξέπλυμα.\nΔιάβασε ακόμα: Micellar Water: Το θαυματουργό νερό που έχει αντικαταστήσει τις λοσιόν καθαρισμού


kampanokrousia: Κυριακή 28 Ιανουαρίου: 10ετές Ἱερό Μνημόσυνο τοῦ Ἀρχιεπισκόπου Ἀθηνῶν καί πάσης Ἑλλάδος κυροῦ Χριστοδούλου (Ιερός Ναός Υπαπαντής του Κυρίου Περιστέρι-Αθήνα)\nΚυριακή 28 Ιανουαρίου: 10ετές Ἱερό Μνημόσυνο τοῦ Ἀρχιεπισκόπου Ἀθηνῶν καί πάσης Ἑλλάδος κυροῦ Χριστοδούλου (Ιερός Ναός Υπαπαντής του Κυρίου Περιστέρι-Αθήνα)\nΚampanokrousia blog Βίντεο Αφιέρωμα\nΥπήρξε δυναμικός εις τους αγώνας του, επιστρατεύων πάντοτε την τετράγωνον λογικήν διά να πείθει τους αντιπάλους του. Άπαντες λ.χ. ενθυμούνται μέχρι σήμερον την τηλεοπτικήν του παρουσίαν ως αντιπάλου του τότε Υπουργού Αντώνη Τρίτση επί του ζητήματος της εκκλησιαστικής περιουσίας (λ.χ. εις την εκπομπήν «Με ανοιχτά χαρτιά» της 23.3.1987). Οι δύο άνδρες, μετά πάροδον ολίγων ετών, συνεφιλιώθησαν αναγνωρίσαντες ο ένας εις τον άλλον τον έντιμον αντίπαλον. Σημαντική υπήρξε η συμβολή του εις τους αγώνας της Εκκλησίαςδιά την θεσμοθέτησιν του θρησκευτικού γάμου ως ισοκύρου έναντι του νεοεισαχθέντος πολιτικού (1982), διά την αποτροπήν του «αυτομάτου διαζυγίου», κ.λπ. Κομβική ήτο επίσης η εμφάνισις και ομιλία του εις το Συλλαλητήριον της Εκκλησίας διά την προάσπισιν της εσωτερικής Της αυτοδιοικήσεως εις την Πλατείαν Συντάγματος (1.4.1987). Έχει το χάρισμα να πλησιάζει τον λαόν χωρίς να λαϊκίζει, ενώ δίνει προς τα έξω την εικόνα μιας Εκκλησίας η οποία στηρίζεται εις την αγάπην του λαού. Η Ιερά Σύνοδος της Εκκλησίας της Ελλάδος, εκτιμήσασα την δραστηριότητά του ταύτην και αποβλέπουσα εις την ευρυμάθειαν και την χαρισματικήν του ικανότητα ως συζητητού, τον ώρισε εκπρόσωπόν της εις την Επιτροπήν Συντάξεως Νέου Καταστατικού Χάρτου της Εκκλησίας της Ελλάδος το 1988, ενώ τον αξιοποίησε εις πολλάς επαφάς της μετά κυβερνητικών κύκλων, αλλά και διεθνών παραγόντων και φορέων.\nΕις το ζήτημα της κατηχήσεως του λαού του Θεού ο Μακαριώτατος επέδειξε εξ αρχής ιδιαίτερον ενδιαφέρον. Εκαλλιέργησε συστηματικώς την συνεχή πνευματικήν τροφοδοσίαν του λαού με τον ανεξάντλητον ζήλον του, ομιλών τακτικώς σχεδόν καθ’ ημέραν, λειτουργών με κατάνυξιν και προσφέρων αγάπην και λόγον. Περί τους 100 Ενοριακούς Κύκλους Μελέτης της Αγίας Γραφήςδιωργανώθησαν ανά τας διαφόρους Ενορίας προς εμβάθυνσιν εις τον Λόγον της Γραφής. Επιπλέον, προς τον σκοπόν του κηρυκτικού και ποιμαντικού έργου καθιερώθησαν εβδομαδιαίαι συνάξεις των Εφημερίωντου Βόλου, καθώς και αντίστοιχοι περιοδικαί εν Αλμυρώ, Βελεστίνω και Αγιά, με ανάπτυξιν θεμάτων και διαλογικάς συζητήσεις. Ειδικοί κύκλοι μελέτης Αγίας Γραφής ωργανώθησαν διά φοιτητάς και επιστήμονας, ενώ ανεπτύχθη και ο Τομεύς Νεότητος, με κυρίας δραστηριότητας την οργάνωσιν κατασκηνώσεων, φοιτητικών και νεανικών συνεδρίων, φεστιβάλ νεολαίας έκαστον Μάιον, εντευκτήρια νέων εις έκαστον Πνευματικόν Κέντρον και ωργανωμένην Εξομολόγησιν εις τα Σχολεία και τας Ενορίας, υπό ενός Σώματος 62 Εξομολόγων. Παροιμιώδεις υπήρξαν οι διάλογοί του με τους μαθητάς εις τα Λύκεια, η ανταλλαγή επιστολών με αυτούς, η συγγραφή και δωρεάν διανομή εις νέους εκλαϊκευτικών φυλλαδίων με ενδιαφέροντα θέματα. Εν καιρώ πάσαι αι ανωτέρω κατηχητικαί νεανικαί δραστηριότητες υπήχθησαν εις την «Χριστιανικήν Νεολαίαν», την ειδικήν δραστηριότητα της Ιεράς Μητροπόλεως Δημητριάδος και Αλμυρού προς συντονισμόν του νεανικού έργου. Πάντοτε ανοικτός προς όλους, καθιέρωσε τακτάς ετησίας συναντήσεις με ομάδας επιστημόνων εις Βόλον, όπως λ.χ. με τους νομικούς, τους ιατρούς, τους εκπαιδευτικούς, προς τους οποίους ανέπτυσσε, κατά παγίαν τακτικήν του, θέματα της ειδικότητός του από της πλευράς της Εκκλησίας. Ταυτοχρόνως αγκάλιασε ολόκληρον τον λαόν, που τον ελάτρευσε εις την περιοχήν της Μαγνησίας και πέραν των ορίων αυτής.\nΚατ’ εξοχήν λειτουργικός άνθρωπος ο κ. Χριστόδουλος, πιστός εις την παράδοσιν, επέβαλε την Τάξιν εις τας Ι. Ακολουθίας. Πρωταρχικόν μέλημά του υπήρξε η τόνωσις της λειτουργικής ζωής. Άριστος λειτουργός ο ίδιος, κατανοεί την αναγκαιότητα της Θείας Λατρείας ως βάσεως πνευματικής προαγωγής, αλλά και κέντρου αναφοράς και αναπαύσεως. Καθιέρωσε τακτάς λατρευτικάς ευκαιρίας, ιδίως διά νέους, ενώ εις μεγάλας Ενορίας έδωσε οδηγίας διά τέλεσιν δευτέρας Θείας Λειτουργίας εκάστην Κυριακήν. Ηνοίχθη ειςδιάλογον με διαφωνούντας, κατέστησε την Θείαν Λατρείαν κέντρον της ζωής του και διωργάνωσε την Υπηρεσίαν της Ι. Μητροπόλεως Δημητριάδος προς αντιμετώπισιν των αιρετικών. Συνέγραψε και εξέδωκε ειδικά έντυπα περί της Ακολουθίας του Μυστηρίου του Γάμου, καθώς και της Βαπτίσεως. Τα έντυπα της Ι. Μητροπόλεως που έχει συγγράψει ο ίδιος διακρίνονται διά την πρωτοτυπίαν τους, την πρακτικότητά τους και τον εποικοδομητικόν τους χαρακτήρα. Είχε και έχει την ικανότητα να συνδυάζει την παράδοσιν με την πρόοδον, το δόγμα με τον διάλογον, την ιερότητα με την απλότητα.\nΟ Αρχιεπίσκοπος κ. Χριστόδουλος είναι εκείνος ο οποίος εισήγαγε την Εκκλησίαν της Ελλάδος εις την ψηφιακήν εποχήν. Με απόφασίν του εφηρμόσθη σύστημα μηχανοργανώσεως εις πάντας τους τομείς της κεντρικής διοικήσεως της Εκκλησίας, ενεκαινίσθη η τήρησις ηλεκτρονικού πρωτοκόλλου και υπεστηρίχθη η σύστασις δικτύου ηλεκτρονικών υπολογιστών συνδεδεμένων μεταξύ των. Τη πρωτοβουλία του ιδρύθη Επικοινωνιακή και Μορφωτική Υπηρεσία της Εκκλησίας της Ελλάδος, με τέσσερις κλάδους: Ραδιοφωνίας, Εκδόσεων, Ηλεκτρονικής Τεχνολογίαςκαι Τηλεοράσεως. Εξ αυτών οι τρεις πρώτοι κλάδοι έχουν ήδη ενεργοποιηθεί και παρουσιάζουν πλούσιον έργον (σύγχρονον ραδιοφωνικόν πρόγραμμα με εκπομπάς και μέσω δορυφόρου, ποικίλαι και καλαίσθητοι εκδόσεις, ιστοσελίδες με θέματα εκκλησιαστικού και πολιτισμικού ενδιαφέροντος), ο δε τέταρτος κλάδος σχεδιάζεται εν συνεργασία με την ελληνικήν Πολιτείαν.\nΓιατί απομακρύνονται οι νέοι από την Εκκλησία;Αθήναι 1976.\nΠόση αλήθεια πρέπει να λέγεται στον άρρωστο;Αθήναι 1983.\nΠώς πρέπει να στεκόμαστε μέσα στην Εκκλησία;Βόλος 1995.\n«Ο μοναχικός βίος εις την νεωτέραν Ελλάδα»,Εφημέριος ΚΑ΄(1973) 677-681• ΚΒ΄(1974) 74-77, 156-160, 221-224, 270-274, 332-337, 398-402, 443-446, 473-476, 537-542, 603-605, 650-651, 682-684• ΚΓ΄(1975) 19-20, 43-44, 90-92, 123-125, 170-174, 202-203, 233-236, 266-267, 301-302, 330-331, 361-363, 397-398, 428-429• ΚΔ΄(1976) 20-22, 59-60, 123-125, 154-155, 203-204, 235-237, 299-300, 334-336, 365-367, 400-401, 429, 430• ΚΕ΄(1977) 13-14, 51-52, 83-84, 115-116, 146-148, 179-180, 210-211, 243-246, 282-284, 315-317, 349-351, 406-409, 467-470• ΚΣΤ΄(1978) 16-21, 67-69, 151-154, 175-176, 223-224, 268-269, 306-308, 472-473, 521-523, 555-557.\n«Η Εκκλησία ενώπιον των συγχρόνων ρευμάτων»,Εκκλησία ΝΕα΄(1978) 523-535.\n«Ιωάννου Μ. Κονιδάρη, Ο Νόμος 1700/1987 και η πρόσφατη κρίση στις σχέσεις Εκκλησίας και Πολιτείας, Αθήνα 1986» (βιβλιοκριτική), ΘεολογίαΝΘ΄(1989).\nΏρα 2:33:00 π.μ.\ntags Ιερές Ακολουθείες


Γεωργιάδης: Το επενδυτικό claw-back φέρνει επενδύσεις από φαρμακευτικές... | Capital\nΔευτέρα, 10-Μαϊ-2021 18:02\nΠλείστες ελληνικές και πολυεθνικές φαρμακευτικές εταιρείες έχουν κάνει χρήση του επενδυτικού claw-back, ενός εργαλείου που παρέχει κίνητρο για τη δημιουργία νέων θέσεων εργασίας, την έρευνα και ανάπτυξη στην Ελλάδα, τόνισε κατά την τοποθέτησή του στην ενότητα "Pharmaceutical Innovation: The future-proof investment" στο Delphi Economic Forum 2021, ο υπουργός Ανάπτυξης και Επενδύσεων, Άδωνις Γεωργιάδης.\nΌπως τόνισε ο υπουργός, περισσότερα από 30 διαφορετικά επενδυτικά σχέδια έχουν κατατεθεί στο Υπουργείο Ανάπτυξης και Επενδύσεων και έχουν λάβει την έγκριση για να προχωρήσουν βάσει αυτού του εργαλείου, ενώ εξέφρασε τη βεβαιότητα ότι τα επόμενα χρόνια, εφόσον όλα πάνε καλά, θα υπάρξουν πολύ περισσότερες τέτοιου τύπου επενδύσεις στην Ελλάδα.\nΟ κ. Γεωργιάδης τόνισε ότι αποτελεί έμπρακτη απόδειξη της πραγματικής βούλησης της Κυβερνήσεως του Κυριάκου Μητσοτάκη να δώσει ώθηση στις R & D επενδύσεις, στις επενδύσεις σε υψηλή εξειδίκευση, σε επενδύσεις που φέρνουν παραγόμενη προστιθέμενη αξία στη χώρα και καλά αμειβόμενες θέσεις εργασίας.\nΕπιπλέον τόνισε την βούληση του υπουργείου Ανάπτυξης να δημιουργήσει ένα σταθερό επενδυτικό περιβάλλον για να έρθουν οι φαρμακοβιομηχανίες να επενδύσουν. Απηύθυνε μάλιστα έκκληση στις εταιρείες να έρθουν να επενδύσουν στην Ελλάδα, τονίζοντας ότι "έχει μια κυβέρνηση φιλοεπενδυτική και το περιβάλλον θα είναι σταθερό και χωρίς εκπλήξεις".\nΕιδικότερα, κατά την τοποθέτησή του ο υπουργός Ανάπτυξης και Επενδύσεων ανέφερε τα εξής:\n"Κατ’ αρχάς, να ευχαριστήσω για την πρόσκληση. Πράγματι αξίζουν θερμά συγχαρητήρια στον κύριο Τσομώκο και την ομάδα του, γιατί έχουν κατορθώσει να καταστήσουν το Οικονομικό Φόρουμ των Δελφών πραγματικό σημείο αναφοράς για τη χώρα και την οικονομική της εξέλιξη, ενώ κατάφεραν να διατηρήσουν αυτό τον φάρο και μέσα στην πανδημία. Κάτι που δεν ήταν εύκολο ούτε αυτονόητο. Άρα, το Οικονομικό Φόρουμ των Δελφών είναι παράδειγμα της ελληνικής επιτυχίας των τελευταίων χρόνων.\nΕυχαριστώ ιδιαίτερα τον ΣΦΕΕ γι’ αυτή τη συζήτηση που κάνουμε τώρα.\nΑπό την πρώτη ημέρα που ανέλαβα, με εντολή του κυρίου Πρωθυπουργού, το Υπουργείο Ανάπτυξης και Επενδύσεων, θέση βαριά και δύσκολη, πρέπει να σας πω ότι προσπάθησα να βρω συνέχεια με την πολιτική των προηγουμένων κυβερνήσεων, δηλαδή πού μπορούσαμε να έχουμε συμφωνία και άρα να έχουμε κάποιες πολιτικές που θα είχαν το consensus, τη συναίνεση περισσότερων πολιτικών δυνάμεων στη χώρα, αλλά και να πάρουμε γρήγορα αποφάσεις για να βοηθήσουμε στην ανάπτυξη της ελληνικής οικονομίας και την δημιουργία πολλών νέων θέσεων εργασίας, με υψηλές αμοιβές.\nΈτσι, λοιπόν στα δρώμενα του Υπουργείου Ανάπτυξης και Επενδύσεων, είχα βρει ότι ο προκάτοχός μου κ. Δραγασάκης είχε συστήσει ομάδα εργασίας υπό την δική του καθοδήγηση και μελετούσαν την περίπτωση θεσμοθέτησης ενός επενδυτικού claw back.\nΔεν έχω κανένα λόγο να κρύβω τι έκαναν οι προηγούμενοι. Μου αρέσει μάλιστα να δείχνω ότι μπορούμε να έχουμε συνέχεια στο κράτος, και ότι παρά την οξεία αντιπαράθεση που μπορεί να έχουμε καμιά φορά και τη διαπάλη των ιδεών, δεν παύουμε να είμαστε όλοι συμπατριώτες και να αγωνιζόμαστε για το κοινό καλό. Προφανώς το βλέπουμε πολλές φορές διαφορετικά, αλλά δεν είμαστε ούτε εχθροί, ούτε άνθρωποι που πρέπει να αποκλείουμε ο ένας τον άλλον. Πήρα λοιπόν αυτήν την ιδέα με τους δικούς μου συνεργάτες και συνεργαστήκαμε με τον ΣΦΕΕ. Το ξέρουν όλοι οι παριστάμενοι εδώ.\nΝομοθετήσαμε με το Υπουργείο Υγείας σχεδόν αμέσως το επενδυτικό claw-back. Να φανταστείτε ότι ο Πρωθυπουργός εξήγγειλε το επενδυτικό claw-back τον Σεπτέμβριο του 2019 και τον ίδιο μήνα ψηφίστηκε ο σχετικός νόμος. Προλάβαμε κι εκδώσαμε την κοινή υπουργική απόφαση για να ξεκινήσει το επενδυτικό claw-back μέσα στο 2019 όταν και δώσαμε 50 εκατομμύρια. Το 2020 προχωρήσαμε σε νέα υπουργική απόφαση και επενδύσαμε 100 εκατομμύρια.\nΚαι μπορώ να σας πω ότι έχουμε τη βούληση να προχωρήσουμε και σε μία τριετή, πιο σταθερή συμφωνία μεταξύ μας, αν όλα πάνε καλά και με το Ταμείο Ανάκαμψης, για να έχουμε ένα σταθερό επαγγελματικό περιβάλλον στο οποίο θα μπορούν οι φαρμακευτικές εταιρείες στην Ελλάδα να κάνουν, τι;\nΠροσέξτε, δεν είναι φοροαπαλλαγή το επενδυτικό claw-back, γι’ αυτό και δεν τίθεται ζήτημα κρατικών ενισχύσεων. Πρόκειται για κίνητρο που μειώνει το επιπλέον βάρος που βάζει το κράτος, γιατί το claw-back είναι ένα επιπλέον βάρος στις φαρμακευτικές επιχειρήσεις έναντι της επιστροφής δαπάνης προς τον ΕΟΠΥ.\nΆρα, σου αφαιρούμε ένα κομμάτι από αυτό το επιπλέον βάρος που σου βάζουμε με αντάλλαγμα τη δημιουργία νέων θέσεων εργασίας, την έρευνα και ανάπτυξη στην Ελλάδα.\nΠρέπει να σας πω ότι, μια και βλέπω εδώ και τον φίλο μου, τον κύριο Ζαχαρία Ραγκούση από την Pfizer, ένα πρώτο επιτυχημένο παράδειγμα αυτού του επενδυτικού εργαλείου ήταν η επένδυση της Pfizer στη Θεσσαλονίκη. Θα σας το επιβεβαιώσει ο κύριος Ραγκούσης. Στο γραφείο μου ήρθε η υπεύθυνη της Pfizer που μου εξήγησε ότι επρόκειτο να επιλέξουν μεταξύ έξι χωρών για το που θα έφτιαχναν αυτό το περίφημο digital center. Της παρουσιάσαμε τα κίνητρα και το επενδυτικό claw-back.\nΠροφανώς, η ελληνική ομάδα υπό τον κύριο Ραγκούση έπαιξε πολύ μεγάλο ρόλο, όπως σίγουρα και ο κύριος Μπουρλά, ο CEO της Pfizer, που είναι Έλληνας από την Θεσσαλονίκη. Ο συνδυασμός, λοιπόν, της καλής βούλησης της εταιρείας με τα κίνητρα που θεσπίσαμε εμείς οδήγησαν στο να επιλέξει η Pfizer την Ελλάδα μεταξύ των έξι χωρών.\nΑυτή ήταν η πρώτη μεγάλη ξένη επένδυση την οποία έφερε η κυβέρνηση του Κυριάκου Μητσοτάκη άμα τη αναλήψει των καθηκόντων της. Η επένδυση προβλήθηκε πολύ έντονα στο διεθνή τύπο και μέχρι σήμερα πηγαίνει πάρα πολύ καλά. Μάλιστα έχουν τριπλασιάσει σχεδόν τις αρχικά υπολογιζόμενες θέσεις εργασίας.\nΑλλά δεν είναι μόνο η Pfizer. Πλείστες ελληνικές και πολυεθνικές φαρμακευτικές εταιρείες έχουν κάνει χρήση αυτού του εργαλείου. Πάνω από 30 διαφορετικά επενδυτικά σχέδια έχουν κατατεθεί στο Υπουργείο Ανάπτυξης και Επενδύσεων και έχουν λάβει την έγκριση για να προχωρήσουν βάσει αυτού του εργαλείου. Και είμαι βέβαιος ότι τα επόμενα χρόνια, εφόσον όλα πάνε καλά, θα έχουμε πολύ περισσότερες τέτοιου τύπου επενδύσεις στην Ελλάδα.\nΚαι το λέω αυτό διότι αυτή είναι έμπρακτη απόδειξη της πραγματικής βούλησης της Κυβερνήσεως του Κυριάκου Μητσοτάκη να δώσει ώθηση στις R & D επενδύσεις, στις επενδύσεις σε υψηλή εξειδίκευση, σε επενδύσεις που φέρνουν παραγόμενη προστιθέμενη αξία στη χώρα και καλά αμειβόμενες θέσεις εργασίας".\n"Κατ’ αρχάς να πω σ’ όλους τους συμμετέχοντες ότι τους ευχαριστώ για τα καλά τους λόγια. Άκουσα πολλά καλά λόγια σήμερα για την δουλειά που κάνουμε στην κυβέρνηση και ιδίως στο Υπουργείο Ανάπτυξης & Επενδύσεων. Δεν είναι το πιο σύνηθες για εμένα να ακούω καλά λόγια. Συνήθως όλο κάτι έχουν να μου ζητήσουν ή κάτι να με κατηγορήσουν. Κατά συνέπεια, ήταν ευχάριστο αυτό. Αλλά η αλήθεια είναι ότι έχουμε κάνει δουλειά και αυτή φαίνεται.\nΝα αναφερθώ στο θέμα της πατέντας και ν’ απαντήσω στην ερώτηση του κ. Προέδρου. Κοιτάξτε, ο Πρόεδρος Μπάιντεν με την πρόταση την οποία έφερε και ο Κυριάκος Μητσοτάκης με την πρόταση που έκανε και στο Πόρτο προχθές αλλά και πριν ένα χρόνο υιοθετώντας την πρόταση του κύριου Μόσιαλου και όσοι ηγέτες έχουν τεθεί υπέρ αυτής της προτάσεως διεθνώς δεν αφίστανται των προβλημάτων που έχει μία τέτοια πρόταση.\nΌμως, γιατί έγινε η πρόταση παρ’ ότι τα γνωρίζουμε όλα αυτά; Διότι έπρεπε. Στην παγκόσμια κοινότητα ξεκίνησε ένας σοβαρός διάλογος για το πώς θα λύσουμε ένα υπαρκτό πρόβλημα, ότι δηλαδή οι πλούσιες χώρες του πλανήτη έχουν πράγματι προχωρήσει πολύ τους εμβολιασμούς τους κατά τον τρόπο που το ανέφερε και ο φίλος μου, ο κύριος Ραγκούσης.\nΑν, όμως, δείτε τα ποσοστά εμβολιασθέντων μεταξύ, παραδείγματος χάριν, της Βόρειας Αμερικής, της Ευρωπαϊκής Ένωσης και της Ινδίας ή της Νότιας Αφρικής, θα δείτε ότι η διαφορά είναι χαώδης.\nΕάν εμείς προσπεράσουμε αυτή τη χαώδη διαφορά με αδιαφορία επειδή έτυχε να είμαστε στην "καλή" περιοχή του πλανήτη και να εμβολιαστούμε, θα είναι προφανώς ένα πολύ μεγάλο ηθικό στίγμα για τη γενιά μας.\nΆρα η πρόταση Μπάιντεν, για να πάω τώρα στον Πρόεδρο των ΗΠΑ που, αν θέλετε, λόγω του αξιώματος και της θέσης του το έθεσε με τη μεγαλύτερη ένταση στον παγκόσμιο διάλογο, αναγκάζει και τις εταιρίες να σκεφτούν τι πρέπει να κάνουμε για να λύσουμε αυτό το πρόβλημα.\nΠιθανόν να πουν ή όπως λένε "δεν είναι η κατάργηση της πατέντας η λύση, είναι η αύξηση της παραγωγής". Δεκτόν. Εμάς αυτό που μας νοιάζει ως πολιτικούς είναι να φτάσουν τα εμβόλια και στους φτωχούς ανθρώπους του πλανήτη. Αυτό μας νοιάζει.\nΑν σε αυτό μπορούμε να κάνουμε μια σοβαρή συζήτηση, θα τα βρούμε. Εάν κάποιοι πουν "δεν με ενδιαφέρει, όσοι δεν έχουν λεφτά να πεθάνουν", δεν θα μας βρουν σύμφωνους σε καμία περίπτωση. Είναι τόσο απλό.\nΈτυχε τώρα να έχουμε μια έκτακτη παγκόσμια συνθήκη η οποία μας αναγκάζει, για να διατηρήσουμε και την ανθρωπιά μας και τη συνύπαρξή μας με όλους τους άλλους σε αυτό τον πλανήτη, να σκεφτούμε και λίγο διαφορετικά απ’ ότι θα σκεφτόμασταν σε μια κανονική περίοδο. Άρα, η συζήτηση είναι χρήσιμη αρκεί να οδηγεί στο αποτέλεσμα που σας είπα.\nΌσον αφορά στο ερώτημα του κ. Προέδρου: Καταρχάς όλες οι μεγάλες μεταρρυθμίσεις στον τομέα της υγείας ξεκίνησαν επί των ημερών μου ή λίγο πριν, κατά τη διάρκεια της θητείας του κυρίου Λοβέρδου και του κυρίου Σαλμά,.\nΤότε φεύγοντας εγώ –θυμίζω- είχα αφήσει πολλά πράγματα έτοιμα στο συρτάρι. Θυμίζω το περίφημο πλαφόν στη συνταγογράφηση το οποίο εάν τότε είχε εφαρμοστεί δεν θα είχαμε φτάσει ποτέ στα δυσθεώρητα ύψη του claw back που είμαστε σήμερα και που διανύσαμε τα τελευταία χρόνια.\nΔυστυχώς, τότε αντέδρασαν όλοι - και η φαρμακοβιομηχανία. Και για όλους τους άλλους που αντιδρούσαν υπήρχε μια λογική, για την φαρμακοβιομηχανία θα μου επιτρέψετε να πω ότι δεν υπήρχε καμία.\nΕν πάση περιπτώσει, αυτά είναι ιστορία. Φυσικά, μέσα στην πανδημία δεν ήταν ο κατάλληλος χρόνος για μεταρρυθμίσεις γιατί εκεί όλη η δράση του Υπουργείου Υγείας απορροφήθηκε στη διαχείριση της πανδημίας.\nΜε τη λήξη της πανδημίας, όμως, ασφαλώς οι μεταρρυθμίσεις θα οδηγήσουν σ’ έναν έλεγχο του claw back - το claw back είναι εν μέρει και δικός μου Νόμος και του κυρίου Λοβέρδου- καθώς ποτέ δεν είχε ως χαρακτήρα να φτάσουμε στο 1 δισεκατομμύριο, ήταν να είναι πολύ λιγότερο. Άρα, πρέπει να βρεθεί λύση.\nΚαι κλείνοντας να πω ότι με την πολιτική που έχουμε ήδη ασκήσει, έχουμε αποδείξει ότι θέλουμε να έχουμε ένα σταθερό επενδυτικό περιβάλλον για να έρθουν οι φαρμακοβιομηχανίες να επενδύσουν. Με τα έμπρακτα δείγματα γραφής που ήδη έχουμε, σας λέω: "ελάτε να επενδύσετε στην Ελλάδα. Έχει μια κυβέρνηση φιλοεπενδυτική και το περιβάλλον θα είναι σταθερό και χωρίς εκπλήξεις".


12 αθλητές- του Ι.Ο.Π. στην Πρόκριση Εθνικών Ομάδων – kirix.gr – Εφημερίδα των Πατρών\n15 Ιουνίου 2021 Δεν επιτρέπεται σχολιασμός στο 12 αθλητές- του Ι.Ο.Π. στην Πρόκριση Εθνικών Ομάδων Views: 74 Αθλητισμός, Ειδήσεις, Πάτρα / Δυτ. Ελλάδα\nΟι αθλητές και οι αθλήτριες μας προκρίθηκαν από το Περιφερειακό Πρωτάθλημα. Στην κατηγορία Optimist συμμετείχαν 150 αγόρια και κορίτσια και στα Laser 4.7 92 αθλητές και αθλήτριες.\nΟ αθλητής μας Γεωργόπουλος Νικόλας πλησίασε την ένταξή του στην εθνική ομάδα, καθώς κατέλαβε τη 15η θέση στα αγόρια και 21η γενική.\nΌλοι οι αθλητές του Ομίλου μας κατέλαβαν υψηλές θέσεις στην τελική βαθμολογία. Συμμετείχαν οι:\nΠολλά συγχαρητήρια στους αθλητές-τριές μας που έλαβαν μέρος στον αγώνα και στην προπονήτριά τους, Δήμητρα Αρβανίτη.\nΗ ΜΑΣΚΑ-19 ενάντια στην ενδοοικογενειακή βία – Ζήτησέ την!\nΚλειστοί οι παιδικοί σταθμοί και τα ΚΑΠΗ του Δημου Πάτρας


Louis Hotels | Πολυτελή Ξενοδοχεία στην Ελλάδα και στην Κύπρο | Ανταμοιβή\nΑΠΟΛΑΥΣΤΕ ΕΙΔΙΚΕΣ ΕΚΠΤΩΣΕΙΣ\nΌσο περισσότερες διανυκτερεύσεις συγκεντρώσετε τόσο μεγαλύτερη θα είναι η έκπτωση που θα λάβετε.\nΓια να εγγραφείτε και να γίνετε μέλος στο πρόγραμμα ανταμοιβής μας θα πρέπει να κάνετε εγγραφή online και να κάνετε κράτηση για τη διαμονή σας σε εμάς ή σε οποιοδήποτε ξενοδοχείο των Louis Hotels. Θα σας ζητηθεί να δώσετε τα προσωπικά σας στοιχεία τα οποία θα αποθηκευτούν στο σύστημά μας σύμφωνα με την Πολιτική Απορρήτου μας.\nΌταν υπάρχουν προσφορές, όλα τα μέλη του προγράμματος ανταμοιβής πιστών πελατών δικαιούνται 5% επιπλέον έκπτωση επί των τρεχουσών online προσφορών.\nΠαράδειγμα: αν υπάρχει μια προσφορά 10% για τις online κρατήσεις τα μέλη του προγράμματος ανταμοιβής που έχουν φτάσει στα Επίπεδα 1 - 4 δικαιούνται έκπτωση 5%! Σε περίπτωση που το επίπεδο έκπτωσης ενός μέλους είναι υψηλότερο από αυτό της προσφοράς συν 5%, εφαρμόζεται η έκπτωση του προγράμματος ανταμοιβής.\nΈκπτωση για Εγγεγραμμένα Μέλη\nΕγγραφείτε σήμερα για να λαμβάνετε ειδικές εκπτώσεις!\nΠαρακαλούμε συμπληρώστε την παρακάτω φόρμα για να εγγραφείτε.\nΗ εγγραφή σας έχει σταλεί. Θα επικοινωνήσουμε μαζί σας σύντομα.\nΌνομα Διεύθυνση Πολιτεία Χώρα E-mail* Κωδικός*\nΕπώνυμο Πόλη Ταχυδρομικός Κώδικας Τηλέφωνο Επιβεβαίωση E-mail* Επιβεβαίωση Κωδικού*\nΈχω διαβάσει και συμφωνώ με όροι & προϋποθέσεις\nΤα προνόμια που απορρέουν από το πρόγραμμα ανταμοιβής πιστών πελατών ισχύουν μόνο για online κρατήσεις μέσω της ιστοσελίδας www.louishotels.com.\nΟι εκπτώσεις που συγκεντρώνονται μπορούν να χρησιμοποιηθούν μόνο από το συγκεκριμένο μέλος του προγράμματος ανταμοιβής για μελλοντικές κρατήσεις και δεν μπορούν να μεταφερθούν σε τρίτους. Οι εκπτώσεις υπολογίζονται σε 4 επίπεδα. Το Επίπεδο 1 παρέχει δικαίωμα έκπτωσης 5%. Το Επίπεδο 2 παρέχει δικαίωμα έκπτωσης 7%. Το Επίπεδο 3 παρέχει δικαίωμα έκπτωσης 12%. Το Επίπεδο 4 παρέχει δικαίωμα έκπτωσης 15%\nΗ έκπτωση υπολογίζεται βάσει του συνολικού αριθμού διανυκτερεύσεων που συγκεντρώνει το συγκεκριμένο μέλος από τη διαμονή του στα Louis Hotels.\nΓια να αποκομίσετε έκπτωση 5% σε μελλοντικές online κρατήσεις, θα πρέπει να συγκεντρώσετε τουλάχιστον 18 διανυκτερεύσεις από προηγούμενες online κρατήσεις.\nΓια να αποκομίσετε έκπτωση 7% σε μελλοντικές online κρατήσεις, θα πρέπει να συγκεντρώσετε τουλάχιστον 32 διανυκτερεύσεις από προηγούμενες online κρατήσεις.\nΓια να αποκομίσετε έκπτωση 12% σε μελλοντικές online κρατήσεις, θα πρέπει να συγκεντρώσετε τουλάχιστον 45 διανυκτερεύσεις από προηγούμενες online κρατήσεις.\nΓια να αποκομίσετε έκπτωση 15% σε μελλοντικές online κρατήσεις, θα πρέπει να συγκεντρώσετε τουλάχιστον 85 διανυκτερεύσεις από προηγούμενες online κρατήσεις.\nΜόνο οι διανυκτερεύσεις μέσω online κράτησης θα λαμβάνονται υπόψη για το online πρόγραμμα ανταμοιβής πιστών πελατών. Τυχόν επιπλέον διανυκτερεύσεις ή άλλες υπηρεσίες που αγοράστηκαν απευθείας στο ξενοδοχείο ή μέσω τηλεφώνου ή ενώ το μέλος του προγράμματος ανταμοιβής είναι παρών στο ξενοδοχείο καθώς και όσες διανυκτερεύσεις για τις οποίες η κράτηση έγινε μέσω ταξιδιωτικού πράκτορα δε θα λαμβάνονται υπόψη.\nΤο μέλος του προγράμματος ανταμοιβής πιστών πελατών μπορεί να συγκεντρώσει οποιοδήποτε αριθμό διανυκτερεύσεων για περίοδο έως και 5 έτη. Τυχόν διανυκτερεύσεις διαγράφονται μετά το πέρας 5 ετών.\nΕπομένως αν για παράδειγμα κάποιος κάνει κράτηση για καλοκαιρινές διακοπές με 14 διανυκτερεύσεις κάθε χρόνο σε ένα Louis Hotel, τα προνόμια που θα αποκομίσει είναι τα εξής:\nΑν τον Ιούνιο του 2012 κάνετε κράτηση για 14 διανυκτερεύσεις και τον Ιούνιο του 2013 κάνετε κράτηση για άλλες 14 διανυκτερεύσεις σε ένα ξενοδοχείο Louis δικαιούστε 5% έκπτωση για την επόμενη κράτησή σας (έχετε συγκεντρώσει 28 διανυκτερεύσεις - βρίσκεστε στο Επίπεδο 1). Αυτό σημαίνει ότι αν κάνατε κράτηση 14 διανυκτερεύσεων τον Ιούνιο του 2014 θα είχατε δικαίωμα για έκπτωση 5%.\nΈστω ότι τον Ιούνιο του 2015 κάνατε κράτηση για άλλες 14 νύχτες. Θα είχατε συγκεντρώσει από τις προηγούμενες κρατήσεις 42 (14x3) διανυκτερεύσεις, θα ήσασταν στο επίπεδο 2 και θα είχατε δικαίωμα για έκπτωση 7% στην κράτηση του 2015.\nΤώρα έστω ότι τον Ιούνιο του 2016 κάνετε κράτηση για ακόμα 14 νύχτες. Θα είχατε συγκεντρώσει από τις προηγούμενες κρατήσεις 56 (14x3) διανυκτερεύσεις, θα ήσασταν στο επίπεδο 3 και θα είχατε δικαίωμα έκπτωσης 12% για την κράτηση του 2016. Ως τώρα έχετε συγκεντρώσει συνολικά 70 διανυκτερεύσεις.\nΩστόσο τον Ιούνιο του 2017 οι 14 διανυκτερεύσεις του 2012 είναι 5 ετών. Επομένως χάνονται. Σας έχουν μείνει τώρα 56 διανυκτερεύσεις (2013-2016) αλλά βρίσκεστε ακόμα στο επίπεδο που έχετε φτάσει, λ.χ. στο επίπεδο 3. Επομένως αν κλείσετε ακόμα 14 νύχτες τον Ιούνιο του 2017 θα δικαιούστε ακόμα έκπτωση 12% για αυτή την κράτηση. Και πάλι μετά την κράτηση τον Ιούνιο του 2017 έχετε 70 διανυκτερεύσεις (56 + 14) τον Ιούνιο του 2017.\nΩστόσο τον Ιούνιο του 2018 οι 14 διανυκτερεύσεις του 2013 είναι 5 ετών. Επομένως χάνονται. Σας έχουν μείνει τώρα 56 διανυκτερεύσεις (2014-2017) αλλά βρίσκεστε ακόμα στο επίπεδο που έχετε φτάσει, λ.χ. στο επίπεδο 3. Επομένως αν κλείσετε ακόμα 10 νύχτες το 2018 θα δικαιούστε έκπτωση 12% για αυτή την κράτηση.\nΤο παραπάνω είναι απλώς ένα παράδειγμα, δεν υπάρχει τίποτα που να εμποδίζει ένα μέλος του προγράμματος ανταμοιβής πιστών πελατών να συγκεντρώσει για παράδειγμα 18 διανυκτερεύσεις το 2012 και να τις χρησιμοποιήσει για να έχει έκπτωση 5% σε μια μελλοντική κράτηση το 2012 κτλ.\nΓια όλα τα νέα μέλη που έκαναν εγγραφή μεταξύ 01/02/12-31/12/12 και που είχαν κάνει online κράτηση τουλάχιστον για 7 διανυκτερεύσεις σε ένα Louis Hotel τα τελευταία 3 χρόνια (2009-2011), τα Louis Hotels θα τους προσφέρουν μπόνους τουλάχιστον 5 διανυκτερεύσεων κατά την εγγραφή τους.\nΤυχόν επιπλέον διανυκτερεύσεις η κράτηση των οποίων έγινε απευθείας στο ξενοδοχείο δεν θα έχουν τα προνόμια του online συστήματος ανταμοιβής πιστών πελατών.\nΗ εγγραφή μέλους προσφέρεται μόνο σε μεμονωμένους πελάτες και όχι σε ταξιδιωτικούς πράκτορες ή σε κρατήσεις μέσω ταξιδιωτικών πρακτόρων.\nΚάθε αύξηση ή μείωση του αριθμού των διανυκτερεύσεων της κράτησης θα προσαρμόζεται ανάλογα στα μέλη με λογαριασμό στο πρόγραμμα ανταμοιβής.\nΟι διανυκτερεύσεις που έχει συγκεντρώσει ένα μέλος με μια μελλοντική κράτηση που δεν έχει υλοποιηθεί και στη συνέχεια ακυρώθηκε από το μέλος θα χαθούν και θα διαγραφούν από τον λογαριασμό ανταμοιβής πιστών πελατών.\nΌλα τα μέλη του προγράμματος ανταμοιβής πιστών πελατών δικαιούνται 5% επιπλέον έκπτωση επί των τρεχουσών online προσφορών. Παράδειγμα: αν υπάρχει μια προσφορά 10% για τις online κρατήσεις τα μέλη του προγράμματος ανταμοιβής που έχουν φτάσει στα Επίπεδα 1 - 4 δικαιούνται έκπτωση15% ανεξάρτητα από το επίπεδο έκπτωσης που έχουν φτάσει. Σε περίπτωση που το επίπεδο έκπτωσης ενός μέλους είναι υψηλότερο από αυτό της προσφοράς εφαρμόζεται η έκπτωση του προγράμματος ανταμοιβής συν 5%.\nΌλες οι κρατήσεις στο ξενοδοχείο εξαρτώνται από τη διαθεσιμότητα και των όρων και προϋποθέσεων του συστήματος κρατήσεων του ξενοδοχείου.\nΑν δεν υπάρχουν αρκετές διαθέσιμες νύχτες ή εάν το πρόγραμμα ανταμοιβής πιστών πελατών των ξενοδοχείων Louis υποπτεύονται απάτη ή κακή χρήση από πλευράς του μέλους του προγράμματος, η έκπτωση που έχει κερδίσει μπορεί να απορριφθεί ή να ακυρωθεί.\nΤο πρόγραμμα ανταμοιβής πιστών πελατών των Louis Hotels θα διορθώσει τον λογαριασμό ενός μέλος του προγράμματος εφόσον αποδειχτεί ότι τα Louis Hotels έχουν κάνει λάθος, όμως, αν δεν υπάρχουν σαφή στοιχεία που να το αποδεικνύουν, η απόφαση του προγράμματος ανταμοιβής των Louis Hotels θα είναι τελική.\nΟ αριθμός των διανυκτερεύσεων κερδίζεται, αποθηκεύεται και χρησιμοποιείται για μελλοντικές κρατήσεις όπως ορίζεται στους όρους και στις προϋποθέσεις. Η πώληση, ανταλλαγή ή μεταφορά διανυκτερεύσεων αποτελεί σοβαρή παραβίαση αυτών των όρων. Κάθε αριθμός διανυκτερεύσεων που δεν έχει κερδηθεί και αποθηκευτεί σύμφωνα με αυτούς τους όρους και προϋποθέσεις δεν θα είναι έγκυρος και δε θα μπορεί να χρησιμοποιηθεί για έκπτωση σε μελλοντικές κρατήσεις. Αν υπάρχουν τέτοιες διανυκτερεύσεις πιστωμένες στον λογαριασμό μελών του προγράμματος ανταμοιβής θα αφαιρεθούν και αν έχει εφαρμοστεί οποιαδήποτε έκπτωση, το Louis Hotel θα ζητήσει την καταβολή του πλήρους αντιτίμου από το μέλος τους προγράμματος.\nΟι διανυκτερεύσεις που έχουν συγκεντρωθεί δεν είναι μετατρέψιμες σε μετρητά.\nΤο πρόγραμμα ανταμοιβής Louis Hotel διατηρεί το δικαίωμα τροποποίησης αυτών των όρων και προϋποθέσεων και θα ενημερώνει σχετικά όλα τα μέλη του προγράμματος εμπιστοσύνης στο μέτρο του δυνατού. Η συγκέντρωση διανυκτερεύσεων και η απολαβή εκπτώσεων εκ μέρους του μέλους του προγράμματος ανταμοιβής θα συνιστά αποδοχή των αναθεωρημένων όρων και προϋποθέσεων.\nΤο πρόγραμμα ανταμοιβής πελατών των Louis Hotels διατηρεί το δικαίωμα να αναστείλει ή να καταργήσει το πρόγραμμα ανταμοιβής. Ωστόσο, πριν το κάνει θα ενημερώσει όσο το δυνατόν νωρίτερα όλα τα μέλη του. Σε αυτή την περίπτωση όλοι οι λογαριασμοί των μελών του προγράμματος ανταμοιβής θα ανασταλούν ή θα καταργηθούν.\nΤο πρόγραμμα ανταμοιβής πελατών των Louis Hotels υπόκειται στην κυπριακή νομοθεσία. Το πρόγραμμα ανταμοιβής πελατών των Louis Hotels έχει αστική ευθύνη μόνο απέναντι στα μέλη του προγράμματος που έχουν κάποια απώλεια ως αποτέλεσμα της παραβίασης αυτών των όρων και προϋποθέσεων και η μοναδική του ευθύνη θα είναι η πίστωση στον λογαριασμό των μελών του προγράμματος του όποιου αριθμού διανυκτερεύσεων αφαιρέθηκε κατά λάθος ή δεν πιστώθηκε. Αυτοί οι όροι και προϋποθέσεις υπερισχύουν στο ενδεχόμενο κάθε διαμάχης ή ασυνέπειας με άλλο επικοινωνιακό υλικό, συμπεριλαμβανομένων διαφημίσεων ή υλικού προώθησης.


Τακτική συνεδρίαση, του Δημοτικού Συμβουλίου Κοζάνης την Μ. Δευτέρα 22/4 | Εφημερίδα Κοζάνη efkozani.gr kozani ειδήσεις μικρές αγγελίες δυτική μακεδονία\nHome Εμπορικός Οδηγός Ειδήσεις Τακτική συνεδρίαση, του Δημοτικού Συμβουλίου Κοζάνης την Μ. Δευτέρα 22/4\nΤακτική συνεδρίαση, του Δημοτικού Συμβουλίου Κοζάνης, θα γίνει στην αίθουσα συνεδριάσεών του, στο «ΚΟΒΕΝΤΑΡΕΙΟ» κτήριο, του Δήμου Κοζάνης, Χαρισίου Μούκα & Κοβεντάρων, στην Κοζάνη, την Μεγάλη Δευτέρα 22 Απριλίου, με τα παρακάτω θέματα συζήτησης:\nΈγκριση σχεδίου καταστατικού Ενεργειακής Κοινότητας με την επωνυμία: ΕΝΕΡΓΕΙΑΚΗ ΚΟΙΝΟΤΗΤΑ ΚΟΖΑΝΗΣ ΠΕΡΙΟΡΙΣΜΕΝΗΣ ΕΥΘΥΝΗΣ\nΓνωμοδότηση του Δημοτικού Συμβουλίου Κοζάνης σχετικά με τον καθορισμό χρήσης γης σε παραχωρούμενη κοινόχρηστη έκταση ιδιοκτησίας Υπουργείου Αγροτικής Ανάπτυξης και Τροφίμων, που βρίσκεται στον οικισμό Μελισσίων της Τ.Κ. Κοίλων του Δήμου Κοζάνης.\nΓνωμοδότηση για τροποποίηση ρυμοτομικού σχεδίου στην περιοχή «Σκ΄ρκα – Άγιος Νικάνορας, ύστερα από αίτηση του κ. Σίμου Ηλία.\nΈγκριση της αριθμ. 65/2019 Α.Δ.Σ. της ΔΕΥΑΚ με θέμα: Τροποποίηση Ο.Ε.Υ. (άρθρο 10 οργανικές θέσεις προσωπικού) της επιχείρησης.\nΕισηγητές: κ. Αχιλλέας Δημητριάδης, Πρόεδρος Δ.Σ. ΔΕΥΑΚ, κ. Γεώργιος Παυλίδης, Γενικός Δ/ντής ΔΕΥΑΚ.\nΕνεργοποίηση σύμβασης ανάθεσης μελέτης με τίτλο: Σύνταξη μελέτης για την αποκατάσταση του Ι.Ν. Αγίου Ιωάννη Προδρόμου Αιανής, Δήμου Αιανής.\nΑποδοχή υποβολής αιτήματος χρηματοδότησης για προσαρμογή λειτουργούντων δημοτικών παιδικών και βρεφονηπιακών σταθμών.\nΑποδοχή συμμετοχής στο Πρόγραμμα ΦΙΛΟΔΗΜΟΣ ΙΙ για ένταξη της πράξης με τίτλο: Προμήθεια και τοποθέτηση στεγάστρων, για την αναβάθμιση στάσεων του Δήμου Κοζάνης.\nΥποβολή αιτήματος προς το Υπουργείο Εργασίας, Κοινωνικής Ασφάλισης και Κοινωνικής Αλληλεγγύης, για τη δωρεάν παραχώρηση χρήσης του υπαίθριου χώρου του πρώην Κέντρου Φροντίδας Οικογένειας της κοινότητας Αιανής του Δήμου Κοζάνης.\nΕξέταση απόφασης 4/2019 της Δημοτικής Επιτροπής Παιδείας για ίδρυση τμημάτων ένταξης σε σχολικές μονάδες του Δήμου Κοζάνης.\nΕισηγητής: κ. Γρηγοριάδης Ιωάννης, Πρόεδρος Δημοτικής Επιτροπής Παιδείας του Δήμου Κοζάνης.\nΠαραχώρηση σχολικών χώρων Α/θμιας Εκπαίδευσης Δήμου Κοζάνης.\nΕξειδίκευση διαφόρων πιστώσεων – Διαγραφή και επαναβεβαίωση διαφόρων ποσών – Διαγραφές διαφόρων οφειλετών – Διαγραφή προσαυξήσεων.\nΛύση σύμβασης μίσθωσης (Δήμου Κοζάνης – COSMOTE Α.Ε.) δημοτικής έκτασης εμβαδού 500,00 τ.μ., που βρίσκεται στην Τ.Κ. Ποντοκώμης του Δήμου Κοζάνης.\nΕκμίσθωση δημοτικής έκτασης εμβαδού 315,68 τ.μ. στην COSMOTE Α.Ε. για την εγκατάσταση και λειτουργία πυλώνων, ιστών (κεραιών) στην περιοχή «ΥΨΩΜΑ ΚΕΔΡΩΜΑ»\nΤ.Κ. Αλωνακίων του Δήμου Κοζάνης.\nΕκμίσθωση δημοτικής έκτασης εμβαδού 4.200,00 τ.μ. που βρίσκεται στην Τ.Κ. Ακρινής για την ανέγερση σταβλικών εγκαταστάσεων.\nΕκμίσθωση δημοτικής έκτασης εμβαδού 10.681,88 τ.μ. τμήμα που βρίσκεται στην Τ.Κ. Κοίλων για επαγγελματική χρήση.\nΛύση σύμβασης μίσθωσης (Δήμου Κοζάνης – VODAFONΕ – ΠΑΝΑΦΟΝ.) δημοτικής έκτασης εμβαδού 500,00 τ.μ., που βρίσκεται στην Τ.Κ. Αλωνακίων του Δήμου Κοζάνης.\nΚυκλοφοριακές ρυθμίσεις εμποροπανηγύρεων Δήμου Κοζάνης (Νιάημερου – Δρεπάνου) για το έτος 2019.\nΈγκριση πρόσληψης προσωπικού διάρκειας δύο (2) μηνών για τις ανάγκες του τμήματος Παιδικών και Βρεφονηπιακών Σταθμών της Δ/νσης Κοινωνικής προστασίας Παιδείας και Πολιτισμού του Δήμου Κοζάνης.\nΟρισμός πενταμελούς επιτροπής ως υπεύθυνη για τον έλεγχο των δικαιολογητικών και την έκδοση αποτελεσμάτων εγγραφών στους Παιδικούς και Βρεφονηπιακούς Σταθμούς για το σχολικό έτος 2019-20.\nΧορήγηση άδειας ίδρυσης και λειτουργίας Παιδικού Σταθμού Κρόκου του Δήμου Κοζάνης, ο οποίος Λειτουργεί στο Τμήμα Παιδικών και βρεφονηπιακών Σταθμών, της Δ/νσης Κοινωνικής Προστασίας Παιδείας και Πολιτισμού του Δήμου Κοζάνης.\nΈγκριση δαπάνης συμμετοχής παιδιών του Δήμου Κοζάνης στις παιδικές κατασκηνώσεις της στέγης παιδιού «Ο ΑΓΙΟΣ ΣΤΥΛΙΑΝΟΣ\nΈγκριση συμμετοχής του Α΄ και του Γ΄ Βρεφονηπιακού Σταθμού Κοζάνης στη δράση «Εναρμόνιση Οικογενειακής και επαγγελματικής Ζωής» έτους 2019.\nΈγκριση 4ης Τροποποίησης Τεχνικού Προγράμματος 2019 του Δήμου Κοζάνης.\nΈγκριση χορήγησης παράτασης έναρξης εργασιών του έργου: Βελτίωση και εκσυγχρονισμός αντλιοστασίων άρδευσης και οικίσκων.\nΈγκριση πρωτοκόλλου προσωρινής παραλαβής του έργου: Οδική ασφάλεια Δήμου Κοζάνης.\nΈγκριση 1ου ΑΠΕ του έργου: Ανάπλαση χώρων πρασίνου ΔΕ Κοζάνης.\nΈγκριση πρωτοκόλλου οριστικής παραλαβής του έργου: Επισκευές – Χρωματισμοί Σχολικών Μονάδων.\nΈγκριση 4ου ΑΠΕ (τακτοποιητικού) του έργου: Κτίριο πολλαπλών χρήσεων Τ.Δ. Ν. Νικόπολης\nΑνακοίνωση απόφασης ορισμού επιτροπής παραλαβής και ελέγχου ποιότητας υλικών του έργου: Αναβάθμιση ανακαίνιση υφιστάμενης πτέρυγας Β’ – Κατασκευή νέας πτέρυγας – Διαμόρφωση περιβάλλοντος χώρου» της πράξης «Μονάδα φροντίδας ηλικιωμένων Κοζάνης – Κατασκευή νέας πτέρυγας και αναμόρφωση – Αναβάθμιση υπάρχουσας πτέρυγας.\nΑνακοίνωση απόφασης ορισμού επιτροπής παραλαβής και ελέγχου ποιότητας υλικών του έργου με α.α. 5/2019 και τίτλο: «Κατασκευή πρότυπου βρεφονηπιακού σταθμού ολοκληρωμένης φροντίδας με εφαρμογή τεχνολογιών ανανεώσιμων πηγών ενέργειας στο Ο.Τ. 19 της Ζ.Ε.Π. Κοζάνης – Υπολειπόμενες εργασίες»\nΈγκριση χορήγησης 1ης παράτασης συνολικής προθεσμίας εκτέλεσης του έργου: Βελτίωση αγροτικών υποδομών Τ.Κ. Πετρανών.\nΈγκριση χορήγησης παράτασης ενδεικτικών τμηματικών προθεσμιών εκτέλεσης του έργου: Αναβάθμιση ανακαίνιση υφιστάμενης πτέρυγας Β’ – Κατασκευή νέας πτέρυγας – Διαμόρφωση περιβάλλοντος χώρου» της πράξης «Μονάδα φροντίδας ηλικιωμένων Κοζάνης – Κατασκευή νέας πτέρυγας και αναμόρφωση – Αναβάθμιση υπάρχουσας πτέρυγας.\nΈγκριση σύναψης Προγραμματικής Σύμβασης μεταξύ του Δήμου Κοζάνης και του Ελληνικού Γεωργικού Οργανισμού – ΔΗΜΗΤΡΑ (δια του Ινστιτούτου Γενετικής Βελτίωσης και Φυτογενετικών Πόρων), με τίτλο «Ανάδειξη και διαπίστευση Αρωματικών Φαρμακευτικών φυτών περιοχής Κοζάνης», προϋπολογισμού 20.000 €, με Φ.Π.Α.\nΈγκριση χορήγησης άδειας Εισόδου – Εξόδου οχημάτων: α) σε υφιστάμενη βιοτεχνική εγκατάσταση με την ονομασία «Ηρακλής Πλήινας & Σια Ε.Ε. και β)σε υφιστάμενη επαγγελματική εγκατάσταση ιδιοκτησίας Δεγρέα Αλαξάνδρας.\nΕξέταση Πρακτικού Επιτροπής Ονομασίας Οδών, Πλατειών – Κυκλοφοριακού – Πεζοδρομίων – Περιπτέρων\nΈγκριση εργασιών δόμησης μικρής κλίμακας για κοπή δένδρων.


Ένας πολυμήχανος Έλληνας επιστήμονας που μας αφοπλίζει με τις ενεργειακές εφευρέσεις του. | Kartnews.gr Racing Karting Hellas\nΈνας πολυμήχανος Έλληνας επιστήμονας που μας αφοπλίζει με τις ενεργειακές εφευρέσεις του.\nΟ λόγος για τον Μιχάλη Καλογεράκης ένας εφευρέτης και πολυμήχανος ηλεκτρολόγος μηχανικός και ηλεκτρονικός από την Κρήτη.\nΑποκαλύπτει τα πάντα στον δημοσιογράφο Ιωσήφ Παπαδόπουλο, μιλάει για όσα έχει επιτύχει στους τομείς της αιολικής και ηλιακής ενέργειας και στις εναλλακτικές μορφές καυσίμου που παράγει, χρησιμοποιώντας σάπια φρούτα, σακχαροκάλαμο και νερό με την μορφή υδρογόνου.\nΈχει λύσει κάθε ανάγκη του σε ηλεκτρικό , θέρμανση και εναλλακτικά καύσιμα που παράγει ο ίδιος απο τα πιο απλά πράματα , ενώ δίνει λύσεις σε καθημερινά μας προβλήματα


Μπαράζ συλλήψεων στη Χαλκιδική για ναρκωτικά (εικόνες)\nΤρίτη, 30 Ιουνίου 2015 19:01\nΈνας 20χρονος στην Καλλιθέα και δύο νεαρές στο ΚΤΕΛ\nΣυνελήφθη τα ξημερώματα της Δευτέρας στην Καλλιθέα Χαλκιδικής, από αστυνομικούς του Αστυνομικού Τμήματος Νέων Μουδανίων, ένας 20χρονος για παράβαση της Νομοθεσίας περί εξαρτησιογόνων ουσιών. Ειδικότερα, σε έρευνα στο σπίτι του διαπιστώθηκε να αποκρύπτει και κατασχέθηκαν μία συσκευασία με μικροποσότητα κάνναβης, 10 αυτοσχέδια τσιγάρα κάνναβης εμπλουτισμένα με καπνό συνολικού βάρους 7,8 γραμμάριων και 2 συσκευασίες κοκαΐνης βάρους 5,1 γραμμαρίων.\nΕπίσης το βράδυ της Δευτέρας συνελήφθησαν στα ΚΤΕΛ Μακεδονίας από αστυνομικούς του Αστυνομικού Τμήματος Νέων Μουδανίων, στη Θεσσαλονίκη δύο Ελληνίδες 20 και 22 ετών οι οποίες δραστηριοποιούνταν στη διακίνηση ψυχοτρόπων ουσιών (κοκαΐνης). Ειδικότερα κατόπιν αξιοποίησης πληροφοριών κατά τον έλεγχο διαπιστώθηκε να κατέχουν από κοινού και κατασχέθηκαν 6 συσκευασίες που περιείχαν κοκαΐνη συνολικού βάρους 18,2 γραμμαρίων και δύο κινητά τηλέφωνα. Επιπλέον στην κατοχή της 22χρονης βρέθηκε και κατασχέθηκε το χρηματικό ποσό των 250 ευρώ ως προερχόμενο από εμπορία ναρκωτικών ουσιών.\nΤελευταία τροποποίηση στιςΤρίτη, 30 Ιουνίου 2015 19:12\nΠερισσότερα σε αυτή την κατηγορία: « Νέα αποστολή ιματισμού στο νησί της Λέρου από το Σώμα Πολιτών Θανατηφόρο τροχαίο στο δρόμο Θεσσαλονίκης – Πολυγύρου »